Javni protest nevladinih organizacija | ZRCALO\nPovodom komentara Uredništva RTCG, saopštenog u Dnevniku 2, dana 31. avgusta 2015, a u kojem se nevladin sektor u Crnoj Gori optužuje za „umreženost i zajedničke interese sa medijima“, kao i obmanu međunarodnih donatora radi ostvarivanja ekonomskih interesa, te neprincipijelnost i neodgovornost, Koalicija 96 nevladinih organizacija -Saradnjom do cilja- izražava javni protest zbog navedenih neosnovanih optužbi. Jasno je da su ove optužbe usmjerene ka daljoj diskreditatciji nevladinog sektora u državi Crnoj Gori i organizovanim pokušajima kreiranja negativne percepcije građana o našem radu i djelovanju. Posebno je zabrinjavajuće što tu diskreditaciju sada predvodi javni servis kojeg finansiraju svi građani Crne Gore i koji zbog toga ima najviši stepen odgovornosti za izrečenu javnu riječ a posebno za ovakve optužbe.\nPodsjećamo, navedeni komentar Uredništva RTCG, saopšten je povodom kolumne „Pravila bordela“ direktora ND Vijesti Željka Ivanovića, a u kojem je Uredništvo RTCG prepoznalo diskriminaciju novinarke RTCG.\nRTCG je danima vršila pritisak, posredno zastrašujući grupe javnih ličnosti iz međunarodnih organizacija, medija i nevladinih organizacija, od kojih se tražilo da se izjasne o navodima iz kolumne, sugerišući odgovore i obavezu da osude njen sadržaj i autora. Kako pokušaj zastrašivanja kod pojedinih aktivista i aktivistkinja nevladinog sektora nije urodio plodom, Uredništvo RTCG se odlučuje da nastavi tamo gdje su neki drugi mediji privremeno stali, odnosno da generalizacijama i neosnovanim optužbama, radi na narušavanju ugleda civilnog sektora.\nTako se u Crnoj Gori dešava paradoks da javni servis, kojeg građani plaćaju da brani njihove slobode, staje na čelo kampanje koja ima za cilj ne samo da diskredituje jedan nezavisni medij zbog ličnog stava jednog od vlasnika tog medija koji je izrazio u autorskoj kolumni, već i posredno sve one koji su u crnogorskoj javnosti prepoznati kao kritičari aktuelnog režima i koji o toj kolumni nemaju identično mišljenje kao Uredništvo RTCG.\nTakva praksa RTCG nastavlja seriju prljavih kampanja protiv kritički orijentisanih NVO i medija, a koje se već godinama vode preko stranica ranije državnog dnevnog lista «Pobjeda», tabloida «Informer», TV emisije ”Minut-dva” na Pink M i drugih povezanih medija.\nNa pitanje Uredništva RTCG u Komentaru „ima li principijelnosti i nezavisnosti kod nevladinih organizacija“, mi odgovaramo da ga itekako ima, iako ono nije možda po volji Uredništvu RTCG koje upravo malicioznim generalizacijama u ovom komentaru još jednom pokazuje manjak sopstvene prinicipijelnosti, nezavisnosti i hrabrosti. Naglašavamo da su nevladine organizacije do sada javno, imenom i prezimenom, principijelno i bez straha prozivale novinare i novinarke RTCG za koje su smatrali da krše profesionalne standarde ili sprovode uređivačku politiku suprotno interesu crnogorskih građana. Ovim komentarom su RTCG i Uredništvo još jednom pokazali neskriveni animozitet prema nevladinom sektoru i medijima koji nijesu pod kontrolom vlasti, ali i da je sam RTCG još daleko od nacionalnog javnog servisa u službi javnog a ne partikularnog interesa.\nOstrašćenost u komentaru uredništva RTCG, i sama montaža priloga, neodoljivo podsjeća na sada već čuvene priloge u emisiji ”Minut, dva” na Pink M, „specijalke“ u kojima su predstavinici pojedinih NVO do sada više puta bili žrtve vulgarnih konotacija i neosnovanih optužbi.\nTražimo od Uredništva RTCG da prekine kampanju koju vodi protiv NVO i da poštuje ciljeve zbog kojih je osnovan javni servis kojeg finansiraju građani Crne Gore. Ukoliko nemaju profesionalne sposobnosti i lične hrabrosti da obavljaju svoju funkciju i odupru se pristiscima, treba da podnesu ostavke i time daju doprinos da RTCG postane javni servis svih građana.\npredsjednik Upravnog odbora Koalicije NVO-Saradnjom do cilja\nKratki URL: http://zrcalo.me/?p=4250\nObjavio Urednik dana sep 4 2015. u kategoriji Reagovanja. Možete pratiti sve u vezi ovog teksta putem RSS 2.0. Ako želite, prokomentarišite ovaj tekst


Beta 13. aprila 2021. 20:35\nPotpredsednik Narodne stranke Miroslav Aleksić ocenio je danas da je Srbija na prekretnici i da su izbori „samo sredstvo pomoću kojeg vlast zloupotrebom zakona razara Srbiju“.\n„Posledica nelegitimne vlasti i parlamenta bez opozicije je to što danas govorimo da će ‘Rio Tinto’ raskopati Mačvu i uništiti Drinu i Savu, a drugim firmama je ekspresno data dozvola za istraživanje litijuma u Pranjanima, Kosjeriću… Poljoprivredno zemljište se rasprodaje strancima, a domaće firme su uništene“, rekao je Aleksić za TV Nova S.\n„Izbori regulišu sve to. Ne može se ekologija rešiti tako što ćemo reći da nećemo da se bavimo politikom. Gradjani Srbije bi trebalo da se podignu i da se zajedno borimo da ne bismo došli u situaciju koja nam se smeši“, istakao je Aleksić.\n„Oni verovatno planiraju da odu jednog dana, kada ostave zemlju rasprodanu, reke stave u cevi i poseku šume, a nama da ostave da se patimo ovde. Srbija nije njihova više nego što je svih nas“, rekao je Aleksić.\n„Najava promene izbornih zakona pre početka pregovora vlasti i opozicije o izbornim uslovima uz posredovanje EU je katastrofa. Ne može se govoriti o pregovorima a da vlast najavljuje izmenu izbornih zakona. Vlast ne može na svoju ruku da menja zakone pre pregovora kako bi je te izmene što manje koštale. Ako promene zakone pre pregovora, onda to neće biti pregovori o izbornim uslovima“, rekao je Aleksić.\nAleksić je naveo da je neophodna izmena svih izbornih zakona kako bi se „sprečile zloupotrebe Srpske napredne stranke (SNS)“.\n„Ne može da bude nosilac izborne liste neko ko nije kandidat na izborima za koje se ta lista podnosi, a predsednik Srbije i SNS-a Aleksandar Vučić je sada nosilac svih lista. To pravilo mora da važi ne samo za Vučića, nego za sve“, rekao je Aleksić.\n„Ministarska trgovine i telekomunikacija Tatjana Matić predložila je personalizovani proporcionalni izborni model po kojem bi gradjani glasali za liste ali i za kandidate, a za to se zalaže i Narodna stranka“, dodao je Aleksić.\n„Danas opozicija mora da radi na terenu i to je ključno. Narodna stranka to radi godinu dana unazad i pozivam i druge opozicione stranke da to čine. Ne može se opozicija boriti protiv režima iz Starog grada i Vračara, mora da ide u Leskovac, Vranje i Sombor i da pripremi 17.000 kontrolora koji će čuvati glasačke kutije na dan izbora“, zaključio je Aleksić.


Izvor: B92, 30.Nov.2020, 15:51\nKiparska kompanija "K.D.P. Promotion and Investments Limited" kupila je nekadašnju vojnu bazu na lokalitetu Skočiđevojka kod Reževića.\nFirma čiji se vlasnici kriju iza mreže ofšor firmi kupila je atraktivni zemljišni kompleks od 63 hiljada kvadrata na samoj obali mora.\nTo piše u listu nepokretnosti u koji su „Vijesti“ imale uvid. Doskorašnji vlasnik bila je kontroverzna austrijska Meinl banka, koja je krajem prošle godine izgubila licencu, nakon što je >> Pročitaj celu vest na sajtu B92 << otkriveno da je učestvovala u malverzacijama u istočnoevropskim državama.\n"K.D.P. Promotion and Investments Limited" registrovana na Kipru u Nikoziji u maju 2017. godine je iz zamršene mreže ofšor firmi koje najčešće služe za sakrivanje pravih vlasnika.\nFirma ima korporativnog upravnika "Serveu (Secretarial) Limited", to su firme na koju je stvarni osnivač prenio pravo upravljanja, a ova taj posao radi za 216 sličnih firmi na Kipru i za jednu u Panami.\n“Vijesti” su ranije objavile da je vojna baza na Skočiđevojci, prodata, sada već davne 2005. za 2,3 miliona evra, u vreme kada je Crna Gora bila u državnoj zajednici sa Srbijom, a na njenom čelu bio Budvanin Svetozar Marović.\nDve godine kasnije, 31. avgusta 2007. godine, istu lokaciju od “Spartaka” za 14,2 miliona evra kupuje ofšor firma sa Kipra „Caldero Trading Limited”. Samo sedam dana kasnije istu parcelu od kiparske firme kupuje "Montenegro Real Estate Investment Company Limited" sa Britanskih Djevičanskih Ostrva za čak 41,7 miliona evra.\nIzvršni direktor ove firme bio je palestinski biznismen Muhamed Borhan Rašid, a zastupnik kompanije bila je advokatica Ana Đukanović, sestra aktuelnog predsednika Crne Gore Mila Đukanovića.\nRašid je u Podgorici 2007. osnovao firmu "Montenegro company for real estates investment and development", u kojoj mu je kasnije nakratko partner bila firma "Primary invest" čiji je vlasnik bio Milo Đukanović.\nRašid ostaje dužan Hypo Alpe Adria banci 5,3 miliona evra, zbog čega ta banka pleni Skočiđevojku a zatim je krajem 2014. prodaje Meinl banci za 7,2 miliona evra.\nŠestomesečna istraga OCCRP, kako su “Vijesti” objavile krajem prošle godine, i njihovih partnera iz Austrije je pokazala da su izvučene stotine miliona evra iz Litvanije, Ukrajine i Letonije, probijajući rupe u državnom budžetu i ostavljajući stotine poverilaca praznih ruku.\nPoznate su makar tri slične šeme u Crnoj Gori, kroz koje je Meinl banka postala vlasnik Skočiđevojke, otkupila potraživanja Atlas banke u Moskvi od 15,8 miliona evra i otkup potraživanja vredan 12 miliona od bivše Hipo Alpe Adria banke, koja su se odnosila na dugove koji nisu mogli biti naplaćeni od fondova Trend i Atlas mont.\nKompletan prostor Skočiđevojke je odmah nakon što ga je Rašid kupio urbanizovan. Kako bi se zemljišni kompleks što bolje valorizovao, a investitor što više zaradio, Opština Budva je pre više od deceniju po direktivi Vlade, odnosno resornog ministarstva izradila planski dokument Urbanistički projekat "Turističko naselje Skočiđevojka".\nIako je još ranije Rašidova firma promovisala projekt izgradnje na Skočiđevojci, to se nije obistinilo. Napuštena vojna baza, neizgrađeni deo obale, sada je u rukama novih vlasnika, kojima je otvoren put da mogu graditi.


Marija Vicković glumi ženu Ive Andrića - MagazinNina\nSnimanje novog tv filma “Proleće na poslednjem jezeru” u produkciji RTS-a-, a scenariste Vuleta Žurića, u režiji Filipa Čolovića, počelo je na Palićkom jezeru.\nProleće na poslednjem jezeru istražuje period iz života našeg proslavljenog pisca Ive Andrića, u vrijeme njegovog ambasadorskog angažmana.\nRadnja filma smještena je u godine Drugog svjetskog rata, kada su diplomate i diplomatsko osoblje iz jugoslovenskih misija iz zemalja koje je okupirao Treći rajh, deportovani u hotel na Bodenskom jezeru. Među diplomatama našao se i sam Andrić, u to vrijeme veleposlanik jugoslovenskog diplomatskog predstavništva u Berlinu. Paralelno sa iščekivanjem razrešenja sudbine jugoslovenskih diplomata koji borave u hotelu, razvija se i intrigantna priča o ljubavnom trouglu između Andrića, kostimografkinje Milice Babić i njenog muža Nenada Jovanovića.\nEkipa tv filma na Paliću je snimala tri dana, a snimanje se, potom, nastavilo i u Beogradu, na brojnim lokacijama među kojima su Beli dvor, zgrada Jugoslovenskih železnica, Srpsko ljekarsko društvo, nekoliko prestoničkih hotela i čuveni voz “Romantika”.


Otvoren glavni pretres protiv Momira Savića - Klix.ba\nOtvoren glavni pretres protiv Momira Savića\n12.8.2008. u 13:09\nU Sudu BiH u Sarajevu danas je započeo glavni pretres u procesu protiv Momira Savića iz Višegrada kojeg optužnica tereti za zločin protiv čovječnosti počinjen nad bošnjačkim stanovništvom od aprila do septembra 1992. godine na području Višegrada.\nNaredno ročište na kojem će optužba izvesti prve svjedoke zakazano je za 14. august u 09.00 sati u Sudu BiH u Sarajevu.\nKao i u prethodnom ročištu, Savić je danas negirao krivicu, iako ga je predsjedavajući Sudskog vijeća Šaban Maksumić upozorio da predmet ovog dijela procesa nije izjašnjavanje o krivici.\nNjegova odbrana također tvrdi da nije kriv i najavljuje svjedoke te materijalne dokaze o njegovoj navodnoj isključenosti iz događaja i zločina koji mu se stavljaju na teret.\nOdbrana predstavlja svog klijenta kao časnog čovjeka koji je pomagao komšijama da sigurno izbjegnu nesporno stradanje Bošnjaka na višegradskom području 1992. godine.\nOptužba, pak, tvrdi da će čvrsto dokazati Savićevu krivicu i najavljuje izvođenje 33 svjedoka, od kojih su neki preživjele Savićeve žrtve te osobe koje su ga poznavale otprije.\nOptužba najavljuje i predočavanje Sudskom vijeću zapisa o iskazima dvaju svjedoka koji su u međuvremenu umrli, kao i niza materijalnih dokaza protiv Savića. Optužba će predložiti i saslušanje jednog vještaka medicinske struke koji je prisustvovao ekshumaciji posmrtnih ostataka nekih žrtava za čije se stradanje optuženi tereti na osnovu lične ili komandne odgovornosti.\nProtiv Momira (Milorada) Savića, Srbina po nacionalnosti, zidara po zanimanju, rođenog 21. januara 1952. godine u Drinskom, općina Višegrad, optužnica za krivično djelo zločin protiv čovječnosti podignuta je u Tužilaštvu BiH 4. marta, a potvrđena 14. marta ove godine.\nPrema navodima u optužnici, Savić je kao pripadnik neutvrđene paravojne formacije u vrijeme djelovanja Užičkog korpusa bivše JNA, a zatim kao komandir 3. čete Višegradske brigade Vojske Republike Srpske, za vrijeme širokog i sistematičnog napada te vojske protiv civila u Višegradu i istočnoj Bosni, od aprila do septembra 1992. godine vršio progon, ubistva, zatvaranje, silovanja, mučenje te druga nečovječna djela protiv civila Bošnjaka na području Višegrada.\nU optužnici se između ostalog navodi da je on 29. aprila 1992. godine u grupi s više srpskih vojnika u selu Meremišlje učestvovao u ispitivanju i premlaćivanju četiri bošnjačka civila, kao i u pljačkanju i paljenju kuća dva bošnjačka civila.\nDalje optužnica između ostalog navodi da je Savić 23. maja 1992. godine u grupi s još nekoliko srpskih vojnika u naselju Drinsko iz kuća izveo deset bošnjačkih civila. Nakon toga su civile, prema navodima, ispitivali i tukli, a zatim odveli na brdo Kik u šumu zvanu Pušin do, gdje su ih ubili mecima iz vatrenog oružja.\nPrema navodima optužnice, 25. maja 1992. godine Savić je zajedno s drugim srpskim vojnicima učestvovao u premlaćivanju zarobljenih bošnjačkih civila. Tada je, navodno, prilikom pokušaja bijega jednog civila lično pucao u njega i ubio ga.\nOd 7. juna 1992. do kraja septembra 1992. godine, kako navodi optužnica, Savić je, često naoružan, dolazio u kuću jedne Bošnjakinje i silovao je, govoreći joj da osim bošnjačke, treba da rađa i srpsku djecu i prijetio joj da ne smije nikome ništa reći.\nNa današnjem ročištu u publici su bili aktivistica Udruženja "Žena žrtva rata" Bakira Hasečić, još dvije žene i muškarac.\nNa pitanje predsjedavajućeg Sudskog vijeća da li su oni eventualno prethodno saslušavani kao svjedoci u ovom predmetu što bi eventualno moglo da bude smetnja da prisustvuju današnjem dijelu suđenja, odgovorili su da nisu, nakon čega je predsjedavajući konstatovao da ročište može početi.\nMadeleine "ponovo viđena" u Briselu\n12.08.2008. u 13:30\nTokom "relativno mirne noći" 12 ranjenih u Južnoj Osetiji\n12.08.2008. u 13:07


Predstavljen projekat „Program za lidere u oblasti bezbednosti i vladavine prava“\nDržavni sekretar Ministarstva unutrašnjih poslova, mr Vladimir Božović prisustvovao je danas predstavljanju novog projekta „Program za lidere u oblasti bezbednosti i vladavine prava“. Projekat, koji je usmeren na jačanje kapaciteta državnih i lokalnih institucija u Srbiji, Turskoj i Albaniji u oblastima javne bezbednosti i vladavine prava, predstavljen je danas na Stalnoj konferenciji gradova i opština (SKGO) – Savez gradova i opština Srbije. “Program lidera” podržava vladine reforme u oblasti javne bezbednosti i zaštite manjina i ljudskih prava tako što povećava kapacitete državnih i lokalnih institucija fokusirajući se na efikasnost, transparentnost i borbu protiv korupcije, kao i na odgovornost i učešće građana.\nProjekat finansira Kraljevina Holandija, a sprovodi Stalna konferencija gradova i opština, Ministarstvo unutrašnjih poslova i Ministarstvo pravde i državne uprave u saradnji sa Holandskom asocijacijom lokalnih vlasti (VNG).\nĐorđe Stanišić, generalni sekretar SKGO pozdravio je sve učesnike Konferencije i podsetio da su teme o kojima će biti reči deo stalnog pregovaračkog procesa tokom pristupa Srbije EU. Konferenciji prisustvuju i predstavnici turske i albanske zajednice, a cilj je podizanje nivoa vladavine prava i ukidanje svakog oblika diskriminacije kada je bezbednost u pitanju. Ambasador Holandije Loren Stokvis je pozdravio prisutne I upoznao učesnike sa svim aktuelnom projektima koji se bave borbom protiv kriminala i korupcije. U Srbiji je u toku transformisanje bezbednosnih službi u skladu sa evropskim zakonodavstvom, a u okviru ovih promena od posebne važnosti je izmena odnosa centrale i lokalnih zajednica, u okviru pitanja bezbednosti celokupne društvene zajednice. Srbija treba da bude otvoreno demokratsko društvo, posebno poštujući vladavinu prava.\nU ime Ministarstva unutrašnjih poslova skup je pozdravio državni sekretar MUP mr Vladimir Božović.\n„Uspostavljanje, negovanje i razvijanje saradnje sa drugim partnerima u inostranstvu ali i međunarodnim organizacijama naše je trajno opredeljenje a Ministarstvo unutrašnjih poslova posebnu pažnju posvećuje međunarodnoj saradnji. Jedna od značajnijih aktivnosti ovog Ministarstva je intenziviranje i uspostavljanje svih oblika međunarodne saradnje na operativnom i na strateškom nivou. Interes Srbije jeste da, u saradnji sa međunarodnim subjektima i posebno zemljama u Regionu, obezbedi stabilno bezbednosno okruženje, koje će na taj način omogućiti njeno brže integrisanje u EU, pritom ne umanjujući značaj saradnje sa najvažnijim bezbednosnim činiocima u svetu poput Rusije, Kine, SAD-a. U tom cilju značaj obuke i stručnog usavršavanja je neophodan“ – istakao je u svom obraćanju mr Božović.\nOn je učesnike podsetio da će poglavlja 23. i 24. pregovora sa EU koja se odnose na oblast pravosuđa i osnovnih prava, kao i prostora pravde, slobode i bezbednosti biti prva otvorena za pregovaranje i poslednja zatvorena, i izrazio uverenje da će ovaj program pomoći u jačanju normativnih, institucionalnih, i ljudskih kapaciteta Ministarstva unutrašnjih poslova i drugih organa državne uprave koji učestvuju u implementaciji MATRA Programa, i tako posredno pomoći procesu pregovora sa Evropskom unijom u ove dve značajne oblasti. Suzbijanje kriminaliteta, naročito sa inostranim elementom, posebno njegovih novijih i sve težih oblika organizovanog kriminala, bilo bi nezamislivo bez uzajamne saradnje među državama.\n„Međunarodni kriminal u ovo moderno doba ima različite oblike a današnji kriminalci prelaze sve granice i to ne samo u fizičkom smislu. Da bi ostala jedan korak ispred njih, policija mora da koordinira naporima koje ulaže u borbu protiv svih oblika kriminala pa i na međunarodnom nivou, a plodovi njenog rada moraju biti od koristi pre svega ljudima kojima služi. Misija međunarodne saradnje zapravo, jeste da omogući policiji širom sveta da rade zajedno i organizovano u cilju sprečavanja i borbe protiv kriminala, naročito u ovo vreme globalizacije koja za posledicu ima i sve raznovrsnije oblike transnacionalnog organizovanog kriminala.\nKako se kriminal i istražne tehnike stalno razvijaju, od velike je važnosti da policija bude upoznata sa najnovijim metodama i trendovima o svim oblastima specijalizovanog kriminala i analitike. Ciljne obuke koje se organizuju u te svrhe, podrška eksperata u istragama i globalne mreže međunarodne policijske saradnje pomažu našoj policiji da koordinira napore koje ulaže u prevenciju i suzbijanje kriminala. Efektivniji rad potpomažu i zajedničke inicijative, seminari na kojim se prezentuju uspešno okončani slučajevi i razmennjuju primeri najboljih praksi“ – rekao je državni sekretar Božović u svom govoru.\nUspešno sprovođenje zakona se ne može vršiti u izolaciji zbog čega srpska policija kontinuirano formira nova partnerstva, kako strateška, tako i operativna, u kojima učestvuje širok spektar međunarodnih organizacija, a sve u cilju stvaranja moćne sile za borbu protiv svih vidova kriminala i korupcije.


pink.rs | GRAD BEOGRAD DONEO ODLUKU - Od 6. jula ponovo će saobraćati trolejbuska linija 28\nGRAD BEOGRAD DONEO ODLUKU - Od 6. jula ponovo će saobraćati trolejbuska linija 28\nGrad Beograd je doneo odluku da se od ponedeljka, 6. jula, u redovni sistem gradskog saobraćaja vrati trolejbuska linija broj 28, izjavio je danas zamenik gradonačelnika Goran Vesić posle sastanka sa predstavnicima udruženja građana "Vratimo trolu 28", koje je to iniciralo.\nVesić je naveo da to odlučeno na osnovu analize koju je uradio Saobraćajni fakultet u Beogradu koji je, dodao je, bio angažovan na osnovu dogovora sa udruženjem građana "Vratimo trolu 28".\n"Predstavnici tog udruženja su u martu razgovarali prvi put sa gradskim Sekretarijatom za javni prevoz i tada smo se dogovorili da zajednički sagledamo sve aspekte ukidanja i povratka te linije, da angažujemo i Saobraćajni fakultet. Sve je malo bilo usporeno zbog vanrednog stanja zbog korona virusa, ali danas smo dobili analizu Saobraćajnog fakulteta koja je pokazala da je opravdano da se trolejbujska linija broj 28 vrati", rekao je Vesić.\nIstakao je da ovo neće uticati na dugoročne planove Grada da se nastavi sa pretvaranjem centra grada u pešačku zonu, navodeći da će u narednim godinama Studentski trg postati pešačka zona i da će se graditi nove okretnice kao što je okretnica u Dunavskoj ulici.\n"U razgovoru sa predstavnicima udruženja 'Vratimo trolu 28' pronašli smo zajednički jezik da je, dok se ne izvrše svi ti radovi, oportuno vratiti liniju broj 28", rekao je Vesić.\nZahvalio je ljudima iz udruženja "Vratimo trolu 28" jer, kako je rekao, nijednog trenutka nisu dozvolili da njihova inicijativa, kojom su zastupali interese građana, postane predmet političkog prepucavanja.\n"Na ovaj način su pokazali da vode računa o svom gradu, da su bili spremni da razgovaraju sa nama o tome zašto su njihovi predlozi prihvatljivi i zahvaljujem im na tome", rekao je Vesić koji je zahvalio i Saobraćajnom fakultetu.\nSa druge strane, dodao je, Grad Beograd je na ovaj način pokazao da je vrlo otvoren za razgovor sa građanima o svakoj promeni koja se dešava u gradu i da je spreman da prihvati sve inicijative koje su korisne za građane.\nNaveo je da će u budućnosti verovatno biti reorganizovan deo linija javnog prevoza u Beogradu jer su, podsetio je, napravljene pre više decenija, a grad se u međuvremenu menjao.\n"Negde imamo više stanovnika, negde manje, potrebe građana su drugačije i za taj posao koji nas čeka, a koji će raditi Saobraćajni fakultet zajedno sa Sekretarijatom za javni prevoz, biće nam neophodna saradnja sa građanima jer su građani ti koji koriste javni prevoz i najbolje mogu da kažu kako osećaju određene promene", rekao je Vesić.\nZato je, dodao je, saradnja sa udruženjem "Vratimo trolu 28" dobar primer kako i ubuduće treba raditi sa građanima i slušati njihove predloge koji su dobri i korisni.\nDavor Stupar iz udruženja "Vratimo trolu 28" je zahvalio zameniku gradonačelnika, Sekretarijatu za javni prevoz i Saobraćajnom fakultetu.\n"Izuzetno smo zahvalni što su imali sluh za naše probleme, da čuju šta muči građane i izađu u susret. Nisu nas ignorisali, već su spremno prihvatili naše argumente", rekao je on.\nOvo je, dodao je, poruka za sve ostale inicijative da će ih, ako se drže pravih problema, Grad saslušati i da se zajednički može doći do rešenja problema i boljeg Beograda za sve građane.\nSastanku su prisustvovali gradski sekretar za javni prevoz Jovica Vasiljević i sef katedre za drumski i gradski transport putnika sa Saobraćajnog fakulteta Univerziteta u Beogradu Slaven Tica.\nTica je rekao da su nastojali da stručnim argumentima iznesu sve činjenice koje mogu da doprinesu rešenju jedne, ocenio je, dobre građanske inicijative.\n"Mi smo kao tim sa fakulteta postavili više varijantnih rešenja, vrednovali ekspertski uticaj jedne i druge alternative na prethodnu verziju trase trolejbuske linije 28, pružili argumente i dali svoj zaključak sa efektima", rekao je on.\nKako je naveo, vraćanje te linije je rešenje koje je apsolutno konzistentno sa sadašnjom transportnom politikom grada Beograda.\nZA TANJU FAJON VAŽE DUPLI ARŠINI! VESIĆ: Ona može da bude izabrana na izborima na koje izađe 28 odsto birača, ali zato su za nju neregularni izbori u\nVesić okačio sliku iz detinjstva na Fejsbuk: Da li ga prepoznajete?\n"VERUJEM U SRBIJU I U SVAKOG ČOVEKA I ŽENU U NJOJ"! Vučić čestitao Vidovdan: Ovaj dan će postojati dok je Srba i Srbije!\nTRAGEDIJA KOD BELE PALANKE Milena (28) sa prijateljem krenula na rođendan, pa sleteli s puta: Ona je POGINULA NA LICU MESTA\nSENIČIĆ: Neće biti problema na granici za one koji krenu 1. i 2. jula


Australijsko vino u prodavnici u Pekingu, 27. novembar 2020.\nAustralija je uložila žalbu protiv Kine u Svetskoj trgovinskoj organizaciji zbog velikih kineskih carina na vino u eskalaciji tenzija između dva velika trgovinska partnera pošto se Kanbera strateški okrenula Sjedinjenim Američkim Državama i tražila međunarodnu istragu o poreklu pandemije COVID-19, pišu svetski mediji.\nČitamo vam: Pad cena vina i porast tenzija između Australije i Kine\nPosle ječma i vino\nAustralijska vlada saopštila je u subotu, 19. juna, da će podneti formalnu žalbu Svetskoj trgovinskoj organizaciji (STO) zbog toga što je Kina uvela antidamping carine na australijsko vino.\nOdluka je usledila posle "opsežnih konsultacija s australijskim vinarima" navela je vlada, dodajući da Australija ostaje otvorena za direktne razgovore s Kinom radi rešavanja problema.\nOvaj potez je najnoviji incident u eskalirajućem trgovinskom i diplomatskom sporu Australije i njenog najvećeg trgovinskog partnera, piše Gardijan (The Guardian) i ističe da je usledio posle upozorenja premijera Skota Morisona (Scott Morrison) da će njegova vlada odgovoriti zemljama koje pokušavaju da koriste "ekonomsku prinudu" protiv nje.\nŽalba u STO je takođe usledila nekoliko dana posle samita G7 na kojem je ponovljen poziv Australije na oštriji stav prema kineskoj trgovinskoj praksi i asertivnijem stavu na globalnom nivou, ukazuje list, dodajući da je Morison prisustvovao samitu kao deo formule G7 plus koja takođe obuhvata Južnu Koreju, Južnu Afriku i Indiju.\nAustralijska ministarka spoljnih poslova Maris Pejn (Marise Payne) rekla je da bi žalba Australije u STO trebalo da omogući bilateralne pregovore, preneo je Rojters (Reuters).\n"Videli smo da se carine od preko 200 odsto primenjuju na australijsko vino. Ne verujemo da je to u skladu s kineskim obavezama prema STO. Dakle, taj deo procesa omogućava nam da vodimo taj direktan razgovor", rekla je australijska ministarka.\nAustralijska vlada se često žalila da Kina ignoriše pozive za ublažavanje trgovinskih tenzija, ukazuje Rojters, dodajući da je ovo drugi put u šest meseci da se Australija žali STO. U decembru je Kanbera pokrenula formalnu žalbu tražeći preispitivanje kineske odluke o uvođenju visokih carina na uvoz australijskog ječma.\nSpor među važnim partnerima\nKina optužuje Australiju za trgovinsku praksu damping, koja je nezakonita po međunarodnom trgovinskom pravu, ukazuje BBC.\nDamping je kada država izvozi proizvod u drugu zemlju po nižoj od uobičajene cene na svom tržištu, kako bi povećala svoj udeo i oterala konkurenciju.\nKina i Australija su važni trgovinski partneri, ali su se diplomatski odnosi dve zemlje, kako ističe britanski javni servis, pogoršali otkako je Australija tražila međunarodnu istragu o poreklu COVID-19.\nDirektor australijskog udruženja proizvođača grožđa i vina Toni Batalen (Tony Battaglene) rekao je da je žalba u STO pravi način u rešavanju problema, ali i dodao da nema "brzog rešenja".\nAustralijski vinari su od decembra 2020. do marta 2021. godine poslali u Kinu vino u vrednosti od 12 miliona australijskih dolara (7,6 miliona evra), dok su u istom vremenskom periodu lane imali izvoz u Kinu od 325 miliona australijskih dolara.\nŽalba pred STO je prvi formalni korak u vezi s vinom u sve dubljem sporu koji je doveo do hladnih odnosa Kanbere i njenog najvećeg izvoznog trgovinskog partnera, ukazuje Blumberg (Bloomberg).\nKina je u martu uvela carine na pet godina, formalizujući ograničenja koja su bila na snazi mesecima. Taj potez je usledio posle godine trgovinskih sankcija koje je Kina uvela Australiji i koje su pogodile niz proizvoda, od uglja i govedine do ječma i jastoga.\nOdnosi Australije i Kine su pogoršani od 2018. godine kada je Kanbera zabranila kompaniji Huavej (Huawei) da postavlja 5G mrežu, ali su u strmoglavom padu otkada su australijski lideri tražili nezavisnu istragu o poreklu COVID-19 koji se prvi put pojavio u kineskom gradu Vuhan.\nCena savezništva sa Zapadom\nKina je najveći trgovinski partner Australije, ali Kanbera takođe želi bezbednost i legitimitet koji dobija od savezništva sa SAD i Zapadom, ističe televizija NBC, ukazujući da neki u Australiji brinu da bi njihova zemlja mogla platiti cenu zbog sukoba dva geopolitička neprijatelja.\nStručnjaci kažu da su ti konkurentni strateški interesi i nedavno strateško okretanje Kanbere prema Zapadu delom krivi za trgovinski rat s Pekingom.\nZategnuti odnosi Australije i Kine, kako navodi američka televizija, eskalirali su do te mere da je Peking u suštini suspendovao sve, osim najosnovnijih kontakata između dve strane, optužujući Kanberu da ima "hladnoratovski stav", dok kineski državni mediji i ministarstvo spoljnih poslova redovno napadaju Australiju za antikinesku politiku po nalogu SAD.\nProfesor međunarodnih bezbednosnih i obaveštajnih studija na Australijskom nacionalnom univerzitetu Džon Blekslend (John Blaxland) rekao je za NBC da Australija neće odustati od savezništvo sa SAD i da je spremna da toleriše ekonomski bol. On objašnjava da su australijski lideri ranije pokušavali da uravnoteže bezbednosne veze sa SAD i trgovinske interese s Kinom, ali da u "novije vreme to postaje sve problematičnije".\nOdnosi Kine i Australije krenule su silaznom putanjom otkako je Kanbera zabranila inostrane političke donacije 2017, posle čega su pogoršani zabranom Huaveja i još više pozivom za istragu o poreklu COVID-19, ali je, ističe NBC, jedna od glavnih tačaka spora razvoj nacionalnih prioriteta i spoljne politike dve zemlje prema SAD.\nBlekslend kaže da je Kina postavila Australiju kao primer, upozoravajući druge zemlje na posledice izjašnjavanja.


NSinfo: Parcela za novi tržni centar - ponovo na prodaju\nParcela za novi tržni centar - ponovo na prodaju\nIako Novosađani očekuju da na Bulevaru Jaše Tomića nikne novi tržni centar, Grad još uvek nije uspeo da proda plac na kojem se isti planira\nU maju je bio raspisan javni oglas za otuđenje dve parcele površine 2.382 kvadrata i 1.740 kvadrata, koje su u vlasništvu Grada, a nalaze se uz privatnu parcelu u vlasništvu preduzeća "SMB gradnja" iz Subotice, prenosi 021.rs.\nOva firma će verovatno biti najviše zainteresovana za kupovinu. Međutim, ista firma očigledno nije kupila parcele na prvoj licitaciji - na kojoj se niko nije pojavio, pa je Grad ponovo raspisao javni oglas o otuđenju.\nOglas je otvoren za sva fizička i pravna lica do 14. septembra, kada će Gradska uprava za građevinsko zemljište i investicije prikupljati prijave za licitaciju. Sama licitacija održaće se 15. septembra u prostorijama Uprave (bivši ZIG).\nKao i u prvom oglasu, početna cena na licitaciji je 86,9 miliona dinara.\n... banatić, blok, detelinara, Novi Sad, pk, tržni centar, železnička stanica


ŠAMAC: PODRŠKA PRIVREDNICIMA\nNačelnik Odjelјenja za privredu i inspekcijske poslove u opštini Šamac Predrag Nedić izjavio je da su u okviru predviđenog Budžeta za 2019. godinu kroz ovo Odjelјenje predviđena sredstva za privredu u visini od 70.000 KM, što je blago povećanje u odnosu na 2018. godini kada je to iznosilo 60.000 KM.\nNedić dodaje da su sredstva za podsticaje u privredi predviđena za zapošlјavanje i nabavku opreme i mašina.\n„Isplatu podsticaja planiramo prvenstveno našim privrednicima koji rade, zapošlјavaju i koji svoju proizvodnju dižu na neki viši nivo, privrednike koji imaju dobro osmišlјene dobre poslovne ideje da pokrenu i neki novi biznis, a sve to u cilјu jačanja privrede na šamačkom području“ – kaže Nedić.\nOn dodaje da priželјkuju da predviđenih 70.000 KM za podsticaje u privredi budu nedovolјna, a sve u cilјu razvoja privrede.\n„Ako bi bilo potrebe i za većim sredstvima, ja vjerujem da ćemo kroz realokaciju sredstva i kroz Rebalans budžeta obezbijediti ta sredstva“ – naglašava Nedić.\nNedić podsjeća da podsticajna sredstva za privredu prati izrada novih Pravilnika koji se svake godine donosi, a te izmejene i dopune pravilnika su uglavnom zabilјežene u svrhu da što veći broj privrednika i može da se javi i konkuriše za podsticajna sredstva.\n„Opština Šamac i finansijski učestvuje i podržava privrednike u tom smislu“ – kaže Nedić.\nNačelnik Odjelјenja za privredu i inspekcijske poslove u opštini Šamac Predrag Nedić


Ljubav i kašalj se ne mogu sakriti - PropoMucil\nProf. dr Vesna Škodrić Trifunović – spec. interne medicine – pulmolog\nUzroci hroničnog kašlja mogu biti različiti: slivanje sekreta iz gornjih disajnih puteva (sinusitis, rinitis), refluks kiseline iz želuca, primena pojedinih lekova, infekcije respiratornog sistema i druge bolesti pluća (kao što su astma, hronična opstruktivna bolest pluća). Najčešće infekcije respiratornog sistema su prehlada, grip (izazvani virusima), bronhitis (može biti akutnog toka – najčešće traje do 2 nedelje; i hroničnog toka – koji se ponavlja više puta tokom godine, u ukupnom trajanju više od 2 meseca godišnje), upala pluća (pneumonija), proširenje bronhija sa čestim infekcijama (bronhiektazije), tuberkuloza i druge.\nPošto kašalj može biti posledica banalnih, ali i veoma teških oboljenja – uvek se mora utvrditi uzrok kašlja, a potom, tome, i način lečenja. Ukoliko imate kašalj praćen povišenom telesnom temperaturom preko 38⁰C tokom 2-3 dana, iskašljavate veću količinu sekreta nego inače, ili je taj sekret postao žućkasto-zelenkaste boje, neophodno je javiti se svom lekaru, jer se verovatno radi o infekciji respiratornog trakta, a Vaš lekar će odlučiti o shodno primeni antibiotske terapije.\nOno što sami sebi možete pomoći jeste primena prirodnih preparata koji dokazano pomažu u borbi sa infekcijama, olakšavaju razlaganje i iskašljavanje sekreta, te samim tim eliminišu teren pogodan za razvoj bakterija.\nProf. dr Vesna Škodrić: „PropoMucil® sadrži propolis (čija lekovita svojstva su poznata hiljadama godina) i N-acetilcistein (NAC) – prirodni mukolitik, za koji je u brojnim studijama dokazano da eliminiše viruse, bakterije i gljivice, razređuje sekret, olakšava njegovo iskašljavanje i pomaže u sprečavanju novih infekcija.\nNeki pacijenti su više skloni respiratornim infekcijama od drugih, a posebno hronični pacijenti kod kojih se može javiti teži tok bolesti i lošiji ishod. Upravo zato se kod hroničnih bolesnika preporučuju sve mere prevencije (sezonska vakcinacija, izbegavanje kontakta sa osobama obolelim od respiratornih infekcija, jačanje prirodnog imuniteta), pa je to razlog više da se primeni prirodni preparat sa dokazanim zaštitnim efektom protiv gripa , kao što je to PropoMucil®, koji je pri tome vrlo bezbedan po pitanju neželjenih dejstava.\n„Zato je moja preporuka“\n– navodi Prof. dr Vesna Škodrić – „kod bolesnika koji imaju kašalj i muči ih šlajm ili su skloni respiratornim infekcijama da koriste PropoMucil®.“\nŠta su oni rekli o PropoMucil proizvodima:


Predsednik SAD Donald Tramp i na Božić je ponovio kritike na račun američke Uprave federalnih rezervi (Fed), koja, kako kaže, prebrzo podiže kamatne stope.\nIstovremeno je uputio pohvale američkim kompanijama da su "najbolje na svetu" i da predstavljaju "ogromnu" kupovnu priliku za investitore.\n- Prebrzo podižu kamatne stope jer misle da je ekonomija u tako dobrom stanju. Ali mislim da će to shvatiti vrlo brzo - rekao je Tramp novinarima u Ovalnoj sobi, aludirajući na Fed.\n- Imam veliko poverenje u naše kompanije. Imamo kompanije najbolje na svetu koje posluju jako dobro. Mislim da je to sjajna prilika za kupovinu - rekao je Tramp posle video-konferencije sa američkim trupama razmeštenim u inostranstvu.\nAmerički berzanski indeksi su proteklih nedelja registrovali dramatičan pad usled zabrinutosti zbog slabijeg rasta globalne ekonomije.\nTramp je u nekoliko navrata za ekonomske poteškoće uglavnom krivio politiku Feda, otvoreno kritikujući predsednika te institucije, Džeroma Pauela, kojeg je sam imenovao na tu funkciju.


ŠABAC SPREMIO PROJEKTE OD 6 MILIONA EVRA - Glas Podrinja\nPredstavljajući ideje i planove razvoja vodovodne i kanalizacione mreže, a povodom izjave predsednika Srbije da će država da obezbedi tri milijarde evra za širenje vodovodne i kanalizacione mreže, da svaki grad u Srbiji treba da ima postrojenje za prečišćavanje otpadnih voda i da do svake kuće u Srbiji treba da stignu voda i kanalizacija, gradonačelnik Šapca Nebojša Zelenović poručio je da je grad Šabac spreman.\nGeneralni projekti za vodu i kanalizaciju\n- Mi smo spremni odmah da odgovorimo na ideju predsednika Vučića i da kažemo šta sve možemo da uradimo odmah. Imamo generalni projekat vodosnabdevanja i generalni projekat odvođenja otpadnih voda, a to znači da imamo generalne projekte za sve što je predsednik rekao, da voda i kanalizacija stignu do svake kuće u šabačkom kraju, objasnio je gradonačelnik na konferenciji za novinare u Gradskoj kući i naveo da je za ostvarenje takvog plana potrebno 75 miliona evra za kanalizaciju i 38 miliona evra za vodu.\nOn je podsetio na činjenicu da je grad Šabac od 2000. godine do sada uložio 44 miliona evra za vodovodnu i kanalizacionu mrežu i istakao da je spreman da bilo koju lokalnu samoupravu u Srbiji uporedi sa Šapcem u ovoj oblasti, uveren da je Šabac apsolutni rekorder, bilo sam, bilo sredstvima EU ili republičkog budžeta.\n-Danas imamo spremne projekte u vrednosti od šest miliona evra. Ako bi se obećanje predsednika ispunilo, mi bismo mogli sutra da uđemo u izgradnju vodovodne i kanalizacione mreže za šest miliona evra- rekao je gradonačelnik Šapca.\nTenderi do kraja godine\nO detaljima projekata govorila je Daniela Lovrin Gavrilović, direktorka JKP „Vodovod Šabac”. Navodeći da je politika grada i politika preduzeća kojim rukovodi da svako domaćinstvo u selu dobije i vodu i kanalizaciju, istakla je da je samo prošle godine u izgradnju vodovodne i kanalizacione mreže uloženo 40 miliona dinara, a ove godine planirano je 90 miliona dinara.\n-Do kraja godine mogli bismo da realizujemo 100 miliona dinara za izgradnju kanalizacione mreže u Pocerskom Pričinoviću i Majuru – blok ulica Kralja Petra Prvog (četiri kilometra mreže, vrednost investije oko 70 miliona) i blok ulica Tabanovački put (tri kilometra mreže, vrednost investicije 30 miliona). Odmah smo spremni i za izgradnju druge faze na postrojenju za prečišćavanje otpadnih voda, linije mulja. Potrebno je 2,5 miliona evra, imamo projekat i sutra možemo da raspišemo tender- rekla je Daniela Lovrin Gavrliović i istakla da će Jevremovac dobiti kanalizaciju a reč je o posebnoj tehnologiji koja do sada nije primenjivana u Srbiji – vakumskoj kanalizaciji.\n-Vrednost ovog ekološkog projekta je 1,5 miliona evra i ako dobijemo sredstva od države koje obećava predsednik, mogli bismo za mesec dana da raspišemo tender i krenemo u realizaciju projekta, navela je direktorka Vodovoda.\nOna je naglasila da je pred prečišćavanja i odvođenja otpadnih voda jednako važno i vodosnabdevanje, a cilj je ne samo nova mreža već i rekonstrukcija postojeće. Projekti čija je vrednost milion i po evra biće završeni do kraja godine.\n-Dakle, ukoliko je predsednik raspoložen da da sredstva, ima gde da uloži. Naš grad i naše preduzeće su spremni, do kraja godine možemo da raspišemo tendere i izaberemo izvođače radova za oko šest miliona evra- poručila je Daniela Lovrin Gavrilović.\nŠabac može da uvede Srbiju u Evropsku uniju\nGradonačelnik je ponovio da je Evropska unija Šapcu najvažniji partner, da je najviše novca dala za razvoj grada koji je tako u mogućnosti da ispuni evropske standarde.\n- U Šapcu ih ispunjavamo na bolji naćin nego što se to radi u drugim lokalnim samoupravama. Ako neko može da uvede Srbiju u Evropsku uniju, može grad Šabac, rekao je gradonačelnik Šapca Nebojša Zelenović.\nŠabac je jedini grad u Srbiji koji ima postrojenje za prečišćavanje otpadnih voda koje radi i funkcionalno je. Šabac je za razliku od ostalih lokalnih samouprava u potpunosti rešio problem otpadnih voda i čvrstog otpada. Smeće se sakuplja za čitave teritorije grada, a radi se i reciklaža otpada i deponuje na regionalnu deponiju po evropskim standardima "Srem-Mačva".


Vesić: Mesto u beogradskim vrtićima za svu decu - Beogradski Portal\nVesić: Mesto u beogradskim vrtićima za svu decu\nBeograd će ove godine skoro sigurno biti bez liste čekanja za decu u vrtićima, a pre samo deset godina, 2012. godine, na mesto je čekalo skoro 17 hiljada mališana. Ovo je velika pobeda Beograda, rekao je zamenik gradonačelnika Goran Vesić gostujući u jutarnjem programu RTV Pink.\n– Na konkurs za upis dece u beogradske predškolske ustanove pristiglo je oko 14.500 prijava na ponuđenih 13.955 slobodnih mesta. Kako jedan broj roditelja više puta prijavljuje decu, a kako smo u međuvremenu otvorili novi vrtić na Čukarici, dok se vrtići na Bežanijskoj kosi i Zemunu završavaju, jasno je da smo blizu cilja da nemamo liste čekanja za decu u beogradskim vrtićima – rekao je Vesić.\nOn je rekao da danas u predškolskim ustanovama u Beogradu ima 35 hiljada mališana više nego 2012. godine.\n– Kada je reč o gradnji vrtića, pre samo pet godina Grad je na konkursu nudio oko sedam hiljada slobodnih mesta, a ove godine gotovo 14 hiljada mesta. U Beogradu živi oko 106.000 dece od kojih oko 80.000 ide u vrtiće, što je 75 odsto obuhvata celokupne populacije uzrasta od jedne do šest godina – istakao je Vesić.\nZamenik gradonačelnika podsetio je da je Grad Beograd potpisao ugovore o projektovanju i izgradnji devet novih vrtića koji se nalaze na Miljakovcu 3, Bloku 8a, Bloku 62, naselju Braće Jerković, naselju Mirjevo, u selu Stepojevac, u Borči, u Sremčici i u Mladenovcu. Takođe je podsetio da je poslednje dve godine Grad izgradio pet vrtića koji se nalaze na Čukarici, u Obrenovcu, na Vračaru, u Surčinu, Rakovici.\n– Nikada u modernoj istoriji Beograda, od kako u našem gradu postoji organizovana briga za predškolsku decu, nije za tako kratak period izgrađeno ili se gradi čak 14 vrtića – zaključio je Vesić.


USKORO DOPUNE ZAKONA O INSPEKCIJSKOM NADZORU: Potpisan tripartitni ugovor između Ministarstva državne uprave i lokalne samouprave, Evropske banke za obnovu i razvoj (EBRD) i NALED-a o dvogodišnjem produžetku saradnje na razvoju Jedinice za podršku Koordinacionoj komisiji\nMinistarstvo državne uprave i lokalne samouprave Vlade Republike Srbije saopštilo je da će se Nacrt izmena i dopuna Zakona o inspekcijskim nadzoru ("Sl. glasnik RS", br. 36/2015) krajem septembra naći u javnoj raspravi, sa ciljem da se dodatno unapredi efikasnost inspekcija i odgovorna privreda rastereti troškova koje nameću suvišne kontrole.\nMinistar državne uprave i lokalne samouprave Branko Ružić rekao je, učestvujući na 14. sednici Koordinacione komisije za inspekcijski nadzor, da je ključna reč poverenje jer će kompanije ubuduće češće obavljati samoprovere umesto da budu predmet nadzora inspektora.\nPoseban kvalitet reforme inspekcija, kako je istakao, jeste činjenica da tesno sarađujemo sa privredom, njihovim poslovnim udruženjima i predstavnicima 41 inspekcije.\nZajedno smo, posle pune dve godine primene zakona, pripremili nacrt kojim ćemo napraviti korak dalje i postojeća zakonska rešenja unaprediti novim reformskim, dodao je on.\n"Ta rešenja su usmerena na još intenzivnije pomeranje fokusa sa kažnjavanja na prevenciju, procenu rizika i jačanja poverenja između inspekcija i privrede", naveo je Ružić.\nTokom skupa u Palati Srbija potpisan je tripartitni ugovor između Ministarstva državne uprave i lokalne samouprave, Evropske banke za obnovu i razvoj (EBRD) i NALED-a o dvogodišnjem produžetku saradnje na razvoju Jedinice za podršku Koordinacionoj komisiji.\nJedinica je kao administrativno telo Komisije, između ostalog, pomogla formiranje 11 inspekcijskih radnih grupa za prioritetne oblasti nadzora (nedozvoljena trgovina, suzbijanje neformalnog rada, hrana i drugo) i izradu 21 holograma za suzbijanje nelegalne trgovine duvanom, kafom, brašnom i drugom osetljivom robom.\nOna je dala poseban doprinos jačanju transparentnosti inspekcija, koje sada na mesečnom nivou izveštavaju o aktivnostima i rezultatima.\nDirektor EBRD-a za Zapadni Balkan, Žužana Hargitai, istakla je da, zahvaljujući radu ove jedinice, više nema preklapanja inspekcija i danas ovaj tim upravlja sledećim velikim reformskim korakom - uvođenjem sistema e-inspektor, od kojeg se očekuje da unapredi rezultate nadzora.\n"Zajedno s Ministarstvom i NALED-om tražimo dodatne načine da pomognemo privredi i razmatramo mogućnost uvođenja informacionog centra u kojem će svi privrednici naći odgovore na pitanja o inspekcijskom nadzoru i rešenja za situacije u kojima se tokom kontrola nađu", rekla je Hargitai.\nPotpredsednik Upravnog odbora NALED-a i generalni direktor kompanije "Gomeks", Goran Kovačević, pozdravio je reformski proces u oblasti inspekcija i nastojanje da se ona dodatno unapredi, posebno istakavši unapređenje transparentnosti rada inspekcija na granici na koje su upućeni svi uvoznici.\nKovačević je takođe apelovao na inspektore da veći akcenat stave na otkrivanje neregistrovanih firmi, čiji je udeo čak 17 odsto u ukupnom broju privrednih subjekata.\nOn je pozvao državu da u tom cilju ojača ljudske i tehnološke kapacitete inspekcija i bolje iskoristi postojeće resurse primenom analize rizika.\nKovačević je dodao da bi privrednike posebno obradovalo najavljeno pokretanje informacionog centra koji će, ukoliko bude vodio i registar inspekcijske prakse, predstavljati svojevrsnog "privrednog ombudsmana".


Najveća balkanska zvezda uživa u društvu sina Viktora i njegove izabranice Sandre Miljaković\nVelika muzička zvezda, Lepa Brena poznata je u javnosti i kao svekrva, koja uživa da provodi vreme sa porodicom ali i izabranicama svojih sinova, uključujući i izabranicu Filipa Živojinovića, pevačicu Aleksandru Prijović.\nOvog puta, Lepa Brena opustila se u društvu svog sina Viktora Živojinovića i njegove devojke, prelepe Sandre Miljaković. Naime, Miljakovićeva je podelila video zapis na kome snima Lepu Brenu dok ih vozi i igra uz muziku u automobilu.\nSudeći prema sreći na njihovim licima i scenama na video snimku, potencijalna svekrva i njena snajka uživaju provodeći svoje slobodno vreme.\nO njihovoj međusobnoj podršci i poštovanju govori i činjenica da su Viktora "spakovale" na zadnje sedište, dok njih dve uživaju na mestima vozača i suvozača i biraju savršenu muziku za đuskanje.\nSin Lepe Brene proslavio rođendan: Devojka Viktora Živojinovića emotivnom porukom raznežila sve (FOTO)


Amnesti: Zaštiti Mađare u Vojvodini\nMeđunarodna organizacija za zaštitu ljudskih prava Amnesti internešenel traži od vlasti u Srbiji da obezbede zaštitu građana mađarske nacionalnosti u Vojvodini. AI istovremeno pozdravlja "privrženost" ministra unutrašnjih poslova Srbije (Ivice Dačića) i vlasti u Vojvodini da se toj manjini garantuje ostvarivanje prava.\nOrganizacija je u saopštenju navela da istraživanja o diskriminaciji u Srbiji pokazuju da vlasti često ne garantuju prava manjina na odgovarajući način, što je jedan od uslova za prijem Srbije u EU, prenela je mađarska agencija MTI. AI je dodao da su napadi u Vojvodini izvršeni i protiv Srba od strane Mađara, kao u oktobru 2012. u Temerinu, kada su napadnuta dvojica Srba, a za napadače se sumnja da pripadaju organizaciji Omladinski pokret 64 županije.\nAmnesti je pozvao vlasti i funkcionere obe nacionalne zajednice, kao i političke organizacije u Mađarskoj, uključujući i vladajući Fides i njegovu omladinsku organizaciju Fidelitas, da se uzdrže od izjava koje doprinose pojačanju tenzija.\nOva međunarodna organizacija sa sedištem u Londonu pozvala je Mađare koji trpe diskriminaciju u Srbiji da se obrate odgovarajućim organima, među njima pokrajinskom ombudsmanu i poverenici za zaštitu ravnopravnosti u Beogradu. AI je podsetio da Ustav Srbije zabranjuje diskriminaciju manjina, kao i Krivični zakonik i Zakon o zaštiti prava i slobode nacionalnih manjina.


Švedski golgeter Zlatan Ibrahimović nema nameru da završi karijeru zbog povrede kolena, ali na kraju sezone napustiće Mančester junajted i kada se oporavi preći u SAD.\nKako piše engleski "Miror", Ibrahimović se pomirio sa činjenicom da odlazi sa Old Traforda i najbliži je da prihvati ponudu Los Anđeles Galaksija.\nIbrahimović, koji u oktobru puni 36 godina, povredio se na meču protiv Anderlehta u Ligi Evrope i pauziraće oko sedam meseci, a klub iz MLS lige hoće da ga sačeka.\nU SVOM STILU Ibra posle povrede poručio da zna da igra i na jednoj nozi! /FOTO/\nBEKAMOVIM STOPAMA Ibra ide u Los Anđeles i obara sve rekorde!\nJunajted zbog njegovih poznih godina i povrede neće iskoristiti opciju da još godinu dana zadrži strelca 28 golova ove sezone, već će se okrenuti dovođenju Antoana Grizmana iz madridskog Atletika.\nNekadašnji napadač Ajaksa, Juventusa, Intera, Barselone, Milana i Pari Sen Žermena ispunio je želju da se oproba u engleskom fudbalu, a naredna mu je da karijeru završi u SAD, kako je često isticao.


SZO traži od laboratorija da podele 50 odsto svojih vakcina sa Kovaksom - Svet - Dnevni list Danas\nPočetna » Svet » SZO traži od laboratorija da podele 50 odsto svojih vakcina sa Kovaksom\nSvetska zdravstvena organizacija zatražila je danas od proizvođača antikovid vakcina da stave polovinu svoje proizvodnje ove godine na raspolaganje sistemu Kovaks za raspodelu vakcina siromašnijim zemljama.\nPored toga Indija odakle se Kovaks uglavnom snabdeva, blokirala je izvoz vakcina iz svog Serum institjute of India, da bi se borila protiv jakog širenja epidemije na svojoj teritoriji.\nSuočena sa tom situacijom Svetska zdravstvena organizacija je još jednom zatražila od bogatih zemalja koje su već vakcinisale deo svog stanovništva da podeli vakcine.\n„Nejednaka vakcinacija je pretnja za sve zemlje, ne samo one koje imaju manjak vakcina. Nejednaka raspodela vakcina omogućuje virusu da nastavi da se širi, i povećava rizik od pojave sojeva koji čine vakcine manje efikasnim“, rekao je on.\nU maju je šef SZO pozvao međunarodnu zajednicu da se obezbedi vakcinacija 10 odsto stanovništva svake zemlje do septembra i najmanje 30 odsto do kraja godine.\n„Da bi dostigli te ciljeve potrebno nam je dodatnih 250 miliona doza vakcina do septembra i 100 miliona doza samo u junu i julu“, rekao je danas Tedros.\nepidemijaKorona virusMehanizam KovakspandemijaSZOvakcinaŽeneva


Vujović i Fabrici otvorili izložbu fotografija: Svi autori su pobednici, podsetili su nas na prirodna bogatstva Srbije - alo.rs\nAUTOR: Alo.rs/ M. G. DATUM I VREME: 05.03.2021. 14:30\nMinistarka zaštite životne sredine Irena Vujović otvorila je danas, zajedno sa šefom Delegacije EU Semom Fabricijem, izložbu fotografija na Kalemegdanskoj tvrđavi, koje prikazuju sve lepote flore i faune u Srbiji.\nIzložbu čine 34 fotografije, tri pobedničke i plasirane u polufinale foto konkursa "Natura u kadru", organizovanog u sklopu projekta "EU za Naturu 2000 u Srbiji" i u saradnji sa Energetskim portalom. Izložba je deo EU projekta koji se bavi identifikacijom vrsta i staništa koja će biti deo mreže Natura 2000.\nVujović i Fabrici otvorili izložbu fotografija\nMreža Natura 2000 je ključni instrument za zaštitu biodiverziteta u EU, ekološka mreža zaštićenih područja koja je uspostavljena da obezbedi opstanak najvrednijih vrsta i staništa, tako da evropski sistemi prirode ostanu zdravi i otporni. Kroz projekat “EU za Naturu 2000 u Srbiji”, EU podržava Ministarstvo zaštite životne sredine u uspostavljanju mreže Natura 2000 u Srbiji.\n- Takođe, danas je povod za obeležavanje Svetskog dana divljine. Kada se setimo koliko je divljina divna, od malih beskičmenjaka do velikih sisara, oni su presudni za pravilno funkcionisanje i održavanje ekosistema, a time i nas same. Srbija je deo sveta i deo Evrope i ima svoju ulogu u zaštiti važnih vrednosti biodiverziteta i pejzaža. Da bi osigurao njihov opstanak, odgovornost je svih građana, i EU je sa Srbijom u tome – rekao je Fabrici.\nTeritoriju Srbije karakteriše fantastična raznolikost vrsta i ekosistemi, iako raznolikost vrsta još uvek nije u potpunosti istražena i dokumentovana. U Srbiji živi oko 43% vrsta koje naseljavaju Evropu.\nGlavne teme na koje su učesnici konkursa, fotografi amateri i profesionalci odgovarali bile su zaštićena područja i pejzaži, prirodne lepote, biljni i životinjski svet u Srbiji, održive aktivnosti čoveka. Izložba "Natura 2000 u kadru" biće prikazana na Kalemegdanu od 5. marta do aprila 2021.\nHVALA NAŠIM ANĐELIMA SA KOSOVA I METOHIJE Predsednik Vučić ganut zbog svega što su mu priredili\nRadomir Lazović - Ne davimo Beograd: Đilas uveo Bus Plus, a danas govori da je štetan!\nOtkriveno 35 divljih izlaza


Pastor: Povećati učešće Mađara u policiji | Autonomija\nPastor: Povećati učešće Mađara u policiji\n"Krajnje je vreme da nacionalni sastav policije oslikava nacionalni sastav stanovništva"\nŠef poslaničke grupe Saveza Vojvođanskih Mađara (SVM) Balint Pastor razgovarao je u četvrtak sa ministrom unutrašnjih poslova Nebojšom Stefanovićem o konkursu za policajce i zatražio od ministra da zajedničkim snagama pokušaju povećati prisutnost Mađara u policiji.\nKako prenosi “Mađar so”, u martu je objavljen konkurs za obuku 480 policajaca, gde će njih 60 primiti u radni odnos u kikindskoj, a 30 u subotičkoj policijskoj upravi.\n„Znamo da su proteklih godina često odbacivali prijave onih kandidata koji su članovi neke od nacionalnih zajednica, zbog nekih izmišljenih razloga. Krajnje je vreme da prekinemo sa tom praksom i da nacionalni sastav policije oslikava nacionalni sastav stanovništva”, izjavio je Pastor za Mađar so.\nTokom susreta Pastora i Stefanovića bilo je reči i o krađama male vrednosti, pošto predlog SVM-a da se u slučaju da vrednost ukradene robe ne prelazi 5.000 dinara izriče najstroža prekršajna kazna od 30.000 dinara, odnosno 60 dana zatvora, do sada nije stigao na dnevni red, mada je deo koalicionog sporazuma SVM-a i naprednjaka. Pastor je napomenuo da su se sa ministrom saglasili da bi se moralo pogledati da li da predlog promene zakona i dalje ostane predlog SVM-a ili da ga eventualno Vlada predloži skupštini.\nPastor i Stefanović razgovarali su i o registraciji priključne mehanizacije za poljoprivredne mašine i saglasili se da je krajnje vreme promeniti važeću regulativu, pošto država trenutno očekuje od proizvođača da registruju priključnu mehanizaciju koja se fizički ne može registrovati, a u protivnom izriče novčanu kaznu, odnosno oduzima vozačku dozvolu.


Srbija korak bliže ka EU, ali Mladić i dalje prepreka | Evropa | DW | 25.10.2010\nZemlje EU ovlastile su Evropsku komisiju da počne izradu mišljenja o zahtjevu Srbije za status kandidata. Istovremeno, naglašava se da će za svaki slijedeći korak biti potrebna saglasnost svih zemalja o saradnji s Hagom.\nZapadni Balkan na ovoj karti nije dio EU - još\n„Mogu da potvrdim da smo došli do dogovora i da smo ovlastili Evropsku komisiju pa počne izradu mišljenja o zahtjevu Srbije za pristupanje EU. Ovo je važan korak evrointegracija Srbije. On dolazi poslije progresa koji smo vidjeli na polju regionalne saradnje i otvorenosti Beograda da uđe u dijalog sa Prištinom“, izjavio je u Luksemburgu ministar spoljnih poslova Belgije, Steven Vanakere.\nSteven Vanackere je zvonom označio početak ministarskog sastanka u Luksemburgu\nŠef diplomatije Belgije, zemlje koja predsjedava EU, naglasio je da je ovom “jednoglasnom odlukom“ šefova evropskih diplomatija Srbiji poslat jasan pozitivan signal, ali da je takođe jasno da je u pitanju početak procesa pristupanja Uniji, koji zahtijeva „još puno posla“.\nSavjet ministara EU ističe da među prioritetnim zadacima Srbije i dalje ostaje saradnja sa Tribunalom u Hagu. U Luksemburgu je tako zaključeno da će za svaki sljedeći korak Srbije na putu priključenja EU biti potreban konsenzus Savjeta ministra o punoj saradnji Beograda sa Tribunalom u Hagu.\nPune ruke posla za Srbiju\nPoslije odluke o prosljeđivanju kandidature Srbije očekuje se da u drugom dijelu slijedeće godine Evropska komisija izradi svoje mišljenje o spremnosti Srbije za pristupanje zajednici evropskih zemalja i proslijedi ga zemljama članicama na razmatranje. Potpredsjednik Vlade Srbije, Božidar Đelić, u Luksemburgu je izjavio:\n„Cilj Srbije je da sada razmišlja ne samo o dobijanju statusa kandidata, nego i o mogućnosti da neposredno poslije dobijanja kandidature otvori i pregovore za ulazak u EU. Za to je potrebno da se dokaže puna saradnja sa Tribunalom u Hagu, ali i da se realizuju neophodne reforme. Reforme su neophodne ne samo za ulazak Srbije u EU, već i za dobro funkcionisanje države i bolji život građana.“\nKao neophodne reforme u Srbiji, Đelić je naveo usvajanje zakona o restituciji i finansiranju političkih stranaka, rješavanje pitanja romske populacije, unaprjeđivanje reforme pravosuđa, kao i izgradnju ekonomsko-socijalne konkurentnosti zemlje.\n„Tragamo za Mladićem zbog pomirenja u regionu“\nBožidar Đelić: sprovesti neophodene reforme\nOdlukom o prosljeđivanju kandidature Srbije uz dalje uslovljavanje punom saradnjom sa Tribunalom u Hagu, u EU je postignuto uravnoteženo i prihvatljivo rješenje za sve strane. Usvojen je tako stav većine evropskih zemalja koje su se zalagale za konkretnu podršku Srbiji nakon konstruktivnog pristupa Beograda povodom Rezolucije o Kosovu. Sa druge strane, uslov završetka saradnje sa Tribunalom u Hagu i dalje stoji.\nSlovenački šef diplomatije, Samuel Žbogar, izjavio je u Luksemburgu da se „puna saradnja“ ne ogleda samo u hapšenju Ratka Mladića. „Srbija će morati da dosljedno sarađuje sa Tribunalom u Hagu, ali i sa drugim zemljama koje učestvuju u traženju Mladića. I takva saradnja će takođe biti dokaz pune saradnje, a ne samo izručenje Mladića“, pojasnio je Žbogar.\nPotpredsjednik Vlade Srbije, Božidar Đelić, istovremeno je rekao da Srbija čini sve da pronađe Ratka Mladića „ bez obzira na uslovljavanja, već zbog pomirenja u regionu.“\nProces proširenja dosad tekao previše sporo\nDa je prosljeđivanje kandidature Evropskoj komisiji na razmatranje važan korak, ne samo za Srbiju, već i za cio Zapadni Balkan, smatra švedski šef diplomatije, Karl Bilt. Bilt je za Dojče vele izjavio da ja važno da se shvati i neophodnost napretka u procesu proširenja Unije na Balkan.\n„Mislim da se do sada išlo previše sporo. Moramo da obnovimo stratešku inicijativu u regionu, a politika Srbije je važna u tome“, naveo je Bilt. Švedski ministar spoljnih poslova zaključuje da i Srbiju i Evropsku komisiju u narednom periodu očekuje puno posla.\nBeograd očekuje da na narednom Savjetu ministara dobije zeleno svjetlo za procesuiranje svog zahtjeva za kandidaturu. Iz Brisela poručuju da bi već trebalo razmišljati šta poslije toga. (16.09.2010)\nPrvo hapšenje Mladića, onda kandidatura Srbije\nU obraćanju holandskim parlamentarcima (6.10.) glavni tužilac Haškog tribunala Serž Bramerc i komesar za proširenje EU Štefan File saglasili se da za Srbiju i dalje prioritet mora da bude hapšenje Mladića i Hadžića. (07.10.2010)


Udruženje pravnika: Vlast da poštuje obaveze u procesu pristupanja EU\nUdruženje pravnika Crne Gore je, povodom izmjena Zakona o radu koje se odnose na snižavanje starosne granice za prestanak radnog odnosa po sili zakona, pozvalo predstavnike zakonodavne i izvršne vlasti da u vršenju svojih nadležnosti poštuju preuzete obaveze u procesu pristupanja Evropskoj uniji EU i čuvaju vrijednosti po kojima je Crna Gora bila prepoznata u međunarodnoj zajednici.\nPosebno su ukazali na potrebu očuvanja i daljeg unapređenja socijalnog dijaloga, koji je u prilikom sporne izmjene Zakona o radu izostao.\n- Takođe, imajući u vidu finansijske posljedice koje primjena usvojenog rješenja može imati po penzioni sistem u Crnoj Gori, ukazujemo na obavezu da se prilikom izmjena zakonskih rješenja vodi prvenstveno računa o zaštiti nacionalnih interesa, jer instant rješenja kojima se ugrožava pravna sigurnost građana nijesu primjerena evropskim demokratijama čije standarde smo se obavezali da implementiramo - navedeno je u saopštenju Udruženja pravnika.\nPored načina na koji je usvojena sporna izmjena Zakona o radu, u Udruženju pravnika napominju da je presedan je napravljen i u sadržinskom smislu – jer su u Zakon o radu prenijeta rješenja koja su decenijama unazad bila predmet Zakona o penzijskom i invalidskom osiguranju, koji pored opštih uslova za ostvarivanje prava na starosnu penziju predviđa i povoljnije uslove za zaposlene koji rade na radnim mjestima na kojima se staž osiguranja računa sa uvećanim trajanjem.\n- Međutim, novim zakonskim rješenjem pravo na ostvarivanje starosne penzije ove kategorije zaposlenih pretvoreno je u njihovu obavezu, čime su dovedeni u neravnopravan položaj u odnosu na ostale kategorije zaposlenih – jer će biti isključeni sa tržišta rada znatno prije 66. godine. Smatramo da ovakvo rješenje nije u duhu evropskih standarda, jer se bez objektivnog i razumno opravdanog cilja ograničava pravo na rad zaposlenima kojima se staž osiguranja računa sa uvećanim trajanjem - ocijenjeno je u saopštenju.


“Gradovi u fokusu 2021” – Šest miliona dinara za Gornji Milanovac – GMinfo\n“Gradovi u fokusu 2021” – Šest miliona dinara za Gornji Milanovac\nMinistarstvo kulture i informisanja Republike Srbije na konkursu “Gradovi u fokusu 2021”, raspisanom decembra prošle godine, u cilju podsticanja lokalnog razvoja kroz podršku godišnjim programima u oblasti kulture, sa šest miliona dinara pomoćiće realizuju nekoliko projekata čiji je nosilac opština Gornji Milanovac.\nPutem konkursa Ministarstvo kulture i informisanja će sufinansirati deo projekta Rudničko – takovski kraj „OKNO KULTURE 3”.\nReč je o realizaciji druge Faze završnih radova na rekonstrukciji „A“ faze Doma kulture u Gornjem Milanovcu (3.100.000 dinara), nabavci pokretne scenske rasvete (dva miliona dinara) i organizaciji inostrane baletske predstave u Gornjem Milanovcu (900.000 dinara).\n– Podrška Ministarstva kulture, potvrda je da smo na dobrom putu i da smo u ovom delu Srbije lider među ustanovama kulture – rekao je Dragan Arsić, direktor Ustanove i podsetio da je, Ministarstvo kulture putem konkursa “Gradovi u fokusu” prethodnih godina odobrilo sedam miliona dinara i to za deo radova na rekonstrukciji Doma kulture u Gornjem Milanovcu – četiri miliona i nabavku 3D projektora – tri miliona dinara.\n– Ministarstvo kulture i informisanja ove godine sa 300.000 dinara pomoći će realizaciju i 7. Festivala “Kratka forma” – ističe Arsić i dodaje da je Kulturni centar podneo više projekata.\nRezultati će biti poznati u narednom periodu tako da se može očekivati i dodatna podrška Ministarstva kulture projektima Kulturnog centra.\nTetra Pak – Oglas za posao\nFK Takovo: Veliki broj propuštenih šansi i nerešenih rezultata unosi nervozu


Studijski program Računarsko obrazovanje i informacijske tehnologije (CEIT) izučava oblasti nekoliko naučnih disciplina kao što su informatika, komunikologija, pedagogija, psihologija itd.\nCCilj Programa je podučiti studente vještinama primjene savremene tehnike i tehnologije u poboljšanju efikasnosti obrazovnih procesa na svim nivoima obrazovanja. Ovaj program osposobljava studente za izvršavanje zadataka na polju dizajniranja i administriranja obrazovnih računarskih softwera i platformi.\nDiplomanti studijskog programa Računarsko obrazovanje i informacijske tehnologije (CEIT) će biti sposobni rješavati kompleksne praktične probleme iz oblasti informatike, predstaviti složene informatičke koncepte, te povezati teorijska i praktična znanja iz oblasti informatike, pedagogije, psihologije i drugih relevantnih disciplina.\nOtvaranje programa Računarsko obrazovanje i informacijske tehnologije (CEIT) doprinosi jačanju bh. obrazovnog sistema, te povezivanju domaćih kadrova sa internacionalnim na svim poljima obrazovanja.\nZavršetkom studija diplomanti će steći znanja na polju analize, dizajna i administriranja savremenih softwerskih platformi.\nDiplomanti koji odluče da odmah traže posao, posjedovat će neophodna znanja i kompetencije za pristup državnim, javnim ili privatnim školama i ustanovama, industrijskom ili istraživačkom sektoru. Nakon sticanja diplome studenti su spremni za karijeru stručnjaka iz oblasti informatike i obrazovnih tehnologija.\nJedna od ključnih prednosti studija je da se nastava na Edukacijskom fakultetu održava na engleskom jeziku, što će pomoći diplomantima da budu kompetitivni kako na lokalnom tako i na internacionalnom nivou.


Aktuelno, Srbija i region, Vesti — By taty on May 12, 2014 6:47 pm\n“Pokazala sam da ljudi žele da idu napred i gledaju u budućnost. Moja pobeda značajna je i za društvo. Stvaramo istoriju”, rekla je pobednica Evrosonga.\nNekoliko minuta nakon što je trijumfovala na najvećem evropskom muzičkom takmičenju, predstavnica Austrije, Končita Vurst, se kroz suze obratila predstavnicima medija.\n“Oduvek sam želela da postanem deo evrovizijske porodice, jer je ona sinonim za toleranciju. Sanjam da živim u svetu u kom neće suditi po seksualnoj orijentaciji”, rekla je ona.\nMarija Šerifović, jedina srpska evrovizijska pobednica, koja je nedavno javnosti priznala da je naklonjena svom polu, kaže da podržava Končitu.\n“Ako je Končita ono što narod voli, a očigledno da jeste, onda ima moju punu podršku i poštovanje”, kaže Marija i dodaje da pobeda ove transrodne osobe ne zaslužuje samo uvažavanje pojedinca, već i celog sveta.\n“Budući da na Evroviziji ne glasa nekoliko hiljada ljudi, već cela Evropa, njena pobeda zaista zaslužuje uvažavanje svih. Očigledno da svet popušta prema osobama kakva je Končita”, kaže Šerifovićeva.\nI austrijski predsednik Hajnc Fišer ocenio je da Končitina pobeda predstavlja pobedu tolerancije u Evropi. “To nije samo pobeda Austrije već iznad svega raznolikosti i tolerancije u Evropi”, rekao je on.\nOvoj “ženi s bradom”, rođenoj kao Tomas Nojvirt, čestitala je većina austrijskih političkih stranaka osim desničarske Slobodarske partije.\nTags: Austrija, Eurosong, Evrosong, Evrovizija, Evrovizija 2014, Končita Vurst, Marija Šerifović, Marija Šerifović: Podržavam Končitu!, Muzika, Vesti iz Srbije, Zabava\nIstraživanja su pokazala da ljudi koji redovno doručkuju imaju bolji imunitet i manji rizik da obole od kardiovaskularnih bolesti,...


Darko Lazić POBESNEO na pitanje o razvodu, pa otkrio da li bi snimio duet sa STANIJOM! – Balkan Life\nAutor Dragan 7. aprila 2017., 00:00 1.1k pregleda 150 glasova\nPevač Darko Lazić osvrnuo se na priče koje konstantno kruže gradom, a to je da se razvodi od supruge pevačice Ane Sević. Darku se to nije dopalo.\n„Mi imamo predivan brak, ne znam zašto ljudi imaju potrebu da non-stop komentarišu kako se mi razvodimo, kako smo mi u problemima. Samo nek vode svoje brige, da ne gledaju tuđe i to će biti okej. Ljudi su dali sebi za pravo da pišu i da ulaze u tuđe živote da je to postalo tako bezobrazno da više ne znam šta bih rekao“, izjavio je Darko za emisiju „Premijera“\nU njegovoj kući, kako tvrdi, sve savršeno funkcioniše, a Ana izgleda vodi glavnu reč.\n„Žena i dete su savršeno. Dete raste, žena sluša, mada doduše više slušam ja nju, ali dobro“, rekao je pevač kroz smeh. Kada mu je postavljeno pitanje da li bi snimio duet sa Stanijom Dobrojević, koja se otisnula u pevačke vode, Darko je dao neočekivan odgovor.\n„Pun mi je više da ne kažem šta dueta. Sad hoću malo solo da snimam pesme, tako da možda nekad u životu, zašto da ne“, bio je iskren Lazić.


Predsjednik Suda BiH nema neograničena ovlaštenja za prisluškivanje - Istinomjer\nČlan Predsjedništva Bosne i Hercegovine iz reda srpskog naroda i predsjednik SNSD-a, Milorad Dodik na press konferenciji održanoj 9. septembra 2020. godine u Istočnom Sarajevu iznio je optužbe na račun predsjednika Suda BiH, Ranka Debeveca.\nOsim što je ustvrdio da predsjednik Suda BiH ima špansko ime i prezime, Dodik je također istakao da Debevec određuje i daje saglasnost za prisluškivanje Obavještajno-sigurnosnoj službi BiH.\nVeoma sumnjiva uloga predsjednika Suda BiH koji je pribavio sebi pravo da on određuje službi koga da prati i prisluškuje, to je tema koje su demokratske zemlje davno završile. (…) Taj čovjek danas određuje i daje saglasnost vjerovatno uslovljen činjenicom i saznanjem da to postoji, da se svako sluša po Bosni i Hercegovini tako da je to naravno stvar koja treba da bude riješena. (…) Predsjednik Suda je državljanin Španije i ima špansko ime i prezime koje nije prijavio kada se kandidovao. Kako neko može da lične podatke skriva, a da obavlja tako važnu dužnost. Mi smo kod nadležnih španskih organa provjerili i to jeste tako.\nPovodom Dodikovih tvrdnji istog dana oglasio se Sud Bosne i Hercegovine, a čitavo saopćenje moguće je pročitati na ovom LINKU.\nSaopćenje, Sud BiH, 9. septembar 2020.\nPodsjećamo, Ustavni sud BiH je 2017. godine prihvatio apelaciju dopredsjedavajuće Predstavničkog doma PS BiH, Borjane Krišto i proglasio neustavnim tri odredbe člana 78. Zakona o Obavještajno-sigurnosnoj agenciji (OSA). Nakon što je Ustavni sud BiH pomenute odredbe ovog zakona proglasio neustavnim, izmjene Zakona o OSA-i trebale su biti usvojene u Parlamentarnoj skupštini BiH. S tim u vezi, zahtjev Vijeća ministara Bosne i Hercegovine za razmatranje Prijedloga zakona o izmjeni Zakona o Obavještajno-sigurnosnoj agenciji BiH po hitnom postupku od 4. 5. 2018 našao se pred delegatima Doma naroda Parlamentarne skupštine BiH 14. februara 2020. godine, no isti nije usvojen. Prijedlog ovog zakona vraćen je u redovnu proceduru.\nU Zakonu o Obavještajno-sigurnosnoj agenciji, odnosno Poglavlju VIII koje se odnosi na prikupljanje informacija, navode se opća ovlaštenja koja ova agencija ima kada je u pitanju prikupljanje informacija i mjere tajnog prikupljanja informacija za koje je potrebno odobrenje generalnog direktora. U članu 76. ovog zakona određuju se mjere tajnog prikupljanja informacija za koje je potrebno odobrenje generalnog direktora, dok se u članu 77. ovog zakona definira kada je za tajno prikupljanje podataka potrebno sudsko ovlaštenje, odnosno “ovlaštenje od predsjednika Suda Bosne i Hercegovine ili sudije Suda Bosne i Hercegovine kojeg je odredio predsjednik Suda Bosne i Hercegovine”. U ostatku ovog poglavlja navodi se šta nalog za tajno prikupljanje informacija treba da sadrži, kao i kada se tajno prikupljanje podataka obustavlja.\nO čitavom slučaju oglasio se i Debevec, te dodao kako će najvjerovatnije podnijeti tužbu protiv Dodika “jer se radi o stopostotnoj kleveti”.\nU prilog gore navedenom, statistički podatak o izdatim nalozima sadrži i naloge koje je predsjednik Suda Bosne i Hercegovine obustavio uz obrazloženo rješenje. To svakako dopunjuje demanti da predsjednik Suda ima neograničenu moć da daje saglasnost za prisluškivanje. (…) Gospodin Ranko Debevec, predsjednik Suda Bosne i Hercegovine, poziva gospodina Milorada Dodika, člana Predsjedništva Bosne i Hercegovine, da javnosti prezentuje koje je to „špansko ime“ Ranka Debeveca, jer bi ga jako radovalo da ga i sam sazna. (…) Nadalje, za gospodina Dodika očito nije problem što on ima srbijansko državljanstvo i po informacijama koje posjedujemo više nekretnina u Srbiji i Rusiji, i kao takav je član predsjedništva države Bosne i Hercegovine, već je problem da li predsjednik Suda, koji se rodio i veliki dio života proveo u Sarajevu u Bosni i Hercegovini, kao pripadnik Jevrejsko-sefardske zajednice porijeklom iz Španije, ima eventualno špansko državljanstvo.\nS obzirom na gore navedene činjenice, Istinomjer tvrdnje člana Predsjedništva BiH, Milorada Dodika da predsjednik Suda BiH, Ranko Debevec ima neograničenu moć za davanje saglasnosti za prisluškivanje ocjenuje neistinitim.


Arhitektura | Page 12\nautor: Anna i Alex Kadlec\nOvo delo predstavlja izvor ideja ne samo prilikom projektovanja i izgradnje kamina, već da svima zainteresovanima posluži kao osnova za upute u oblikovanju njihovi zahteva o kojima treba da vode računa proizvodna i prodajna preduzeća.\nautor: Mila Pucar\nformat: 23 x23 cm\nautor: Slobodan N. Ilić\nformat: 30 x21 cm\nOva knjiga pre svih, namenjena je arhitektama, studentima arhitekture, učenicima arhitektonske i građevinske srednje tehničke škole, nekim starijim arhitektama kao mali podsetnik i posebno građevinskim, inženjerima konstrukterima koji su uglavnom rukovodioci gradilišta, nadzorni organi, inspektorima i svim ostalim “faktorima”. Knjiga posebno obrađuje prozore, vrata, podove, lamperije i stepeništa.\nU 10 lekicija pokrivene su najvažnije oblasti primene Archicada 10. Priloženi video klipovi, preko 50, i veliki broj prikaza ekrana, omogućuju lako, da se kao kroz zabavu, savlada kompleksna materija koju Archicad obrađuje i veliki su iskorak u metodologiji učenja Archicada kao alata. Namenjena je pre svega znatiželjnim arhitetkama, građevisnkim inženjerima, enterijeristima, urbanisitima i svima drugima koji žele da u svom radu koriste najsavremenije alate za izradu kvalitetne projektne dokumentacije i prezentacije.\nUz priručnik se dobija CD – DEMO VERZIJA sa uputstvima za rad


U ŠAPCU POGORŠANA EPIDEMIOLOŠKA SITUACIJA: Za 24 sata 20 novozaraženih koronom | Novosti.RS\nZbog toga je komandant Štaba za vanredne situacije, gradonačelnik dr Aleksandar Pajić sazvao hitnu sednicu štaba sa koje je poslat signal svim nadležnim ustanovama i službama da pooštre mere, kako bi se epidemiološka situacija držala pod kontrolom.\n- Trenutno je u Šapcu 55 kovid-pozitivnih lica, a samo za 24 sata zabeleženo je 20 novih slučajeva. Takođe, tokom poslednja tri dana, ovaj broj se konstantno povećava. Za sada nećemo uvoditi vanrednu sitiuaciju, ali apelujemo na sve građane da poštuju mere zaštite kako bismo se izborili sa ovom situacijom - rekao je Pajić.\nU Opštoj bolnici u Šapcu hospitalizovano je 9 ljudi sa srednje teškom kliničkom slikom, pa je Štab za vanredne situacije izdao nalog da se i privremena kovid-bolnica u sali ekonomske škole, stavi u aktivan status.\nKomunalnoj policiji upućen je nalog da pojača kontrole ugostiteljskih i trgovinskih objekata, u smislu radnog vremena, primene mera, broja ljudi i distance.


Rat u Ukrajini je u SAD i EU pokrenuo lavinu zahteva za povećanje izdataka za naoružanje. Ovaj rat je tragedija za čitav svet dok grupa ljudi iz njega izvlači korist: američki proizvođači oružja.\nJan-Werner Müller 03/05/2022\nRezultati izbora u Mađarskoj, prvih velikih izbora organizovanih u Evropi od počeka rata u Ukrajini, dovode u pitanje našu pretpostavku o tome da svaka autokratija na kraju pada sama od sebe.\nKorisnici Tvitera nisu građani neke predstavničke demokratije, već laboratorijski pacovi kojima upravljaju podsticaji i kontrola, a Mask je naprosto prvi glodar koji je preuzeo laboratoriju.\nBernie Sanders 28/04/2022\nDok se rat u Ukrajini bliži trećem mesecu, Vašington i njegovi evropski saveznici smišljaju, zasad neuspešno, kako da zaustave taj strašni sukob koji izaziva globalne poremećaje.\nSAD kao zemlja u razvoju\nDani Rodrik 23/04/2022\nRazvijene zemlje imaju probleme koji su dugo važili samo za ekonomije u razvoju: kako privući investicije, otvoriti nova radna mesta, podići nivo obrazovanja, podstaći preduzetništvo…\nC. A. Macartney 22/04/2022\nIz veoma stare knjige: Nacionalno buđenje počinje kao kulturni pokret, sem kod Srba koji su, po običaju, prvo udarili pa onda razmišljali. Prvi simptom novog doba je strasno bavljenje istorijom…\nLouis Menand 20/04/2022\n„U Rimu 15. oktobra 1764, dok sam sedeo među ruševinama na Kapitolu i slušao večernje pojanje bosonogih fratara, u meni se začela ideja da opišem propast tog grada.“


Agencija za borbu protiv korupcije : strana 2 : Južne vesti\nDirektorka Doma zdravlja u Kuršumliji zaposlila ćerku, pa joj dodelila specijalizaciju\n13:30, 23. 12. 2019.\nZbog toga što je na konkursu Doma zdravlja u Kuršumliji od dva prijavljena kandidata izabrala svoju ćerku Anđelku Petrović i dodelila joj specijalizaciju iz dečije i preventivne stomatologije, Agencija za borbu protiv korupcije preporučila je smenu direktorke ove zdravstvene ustanove Uranije Petrović. Ovo je druga preporuka Agencije o njenom razrešenju u poslednjih 5 godina, a prethodna je izrečena 2014. godine, kada je utvrđeno da je mimo propisa Agencije zaposlila svoju ćerku.\nSNS ordinacija - zdravstveni pregledi u stranačkim prostorijama\n13:28, 9. 12. 2019.\nBivši načelnik niške ORL klinike i funkcioner niškog SNS-a doktor Miško Živić pregledao je pacijente u prostorijama Mesnog odbora Srpske napredne stranke u Grdelici iako stranke, kako kažu u Agenciji za borbu protiv korupcije, ne smeju da organizuju zdravstvene preglede. Živić kaže da za zabranu zna, ali da su ovi pregledi njegova lična inicijativa.\nOdbornica Skupštine u Preševu zbog sukoba interesa prekršila Zakon\n09:47, 30. 11. 2019.\nZbog toga što je istovremeno bila odbornica u Skupštini Preševa i sa tom istom Opštinom zaključila više ugovora prema kojima je učestvovala u sprovođenju javnih nabavki i utvrđivanju statusa izbeglih i raseljenih lica, Agencija za borbu protiv korupcije je utvrdila da je Arzana Bajrami bila u sukobu interesa i zbog toga joj je izrečena mera javnog objavljivanja odluke o povredi zakona.\nZamenik predsednika Skupštine Babušnice više od 2 godine bio u sukobu interesa\n12:56, 29. 11. 2019.\nZato što je istovremeno bio zaposlen u Turističkoj organizaciji Babušnica i bio na funkciji zamenika predsednika Skupštine, Agencija za borbu protiv korupcije je utvrdila da je Goran Ignjatović bio u sukobu interesa, pa su mu izrekli meru javnog objavljivanja odluke o povredi zakona.\nBorba za formiranje novog niškog LAF-a i protiv korupcije\n15:47, 26. 11. 2019.\nU Nišu je zvanična borba protiv korupcije poslednjih godina zamrla, jer se već više od 2 godine čeka na usvajanje Lokalnog antikorupcijskog plana i formiranje Lokalnog antikorupcijskog foruma - LAF. Ovo su zaključci sa dijaloga održanom u Nišu u organizaciji Centra za integritet koji će u narednom periodu pokušati da formira LAF, kako zakon i nalaže.\nBlačani glasali za izveštaj Agencije, ali protiv razrešenja zamenice predsednika Skupštine\n16:42, 1. 11. 2019.\nIako je na dnevnom redu poslednje sednice SO Blace jedna od tačaka dnevnog reda bila i predlog za razrešenje zamenice predsednika blačke Skupštine Nevene Pešić, većina odbornika na ponovljenom glasanju odlučila je da ona ostane na funkciji. Time su odbornici lokalnog parlamenta ignorisali raniju preporuku Agencije za borbu protiv korupcije za njenu smenu zbog sukoba interesa, iako su na istoj sednici izglasali da se usvoji izveštaj Agencije o razrešenju zamenice.\nDirektorka Osnovne škole u Bujanovcu zaposlila sina u školi\n13:35, 30. 9. 2019.\nAgencija za borbu protiv korupcije predložila je smenu direktorke Osnovne škole “Branko Radičević” u Bujanovcu, Mirjane Nešić zbog toga što je u školi zaposlila svog sina kao profesora informatike i računarstva. Nešićeva kaže da njen sin godinama radi u školi, da mu je produžila jedan ugovor, a u međuvremenu je podnela ostavku, ali kaže da to nije imalo veze sa rešenjem Agencije.\nUdruženje zamenice predsednika Skupštine Blaca dobilo 16 miliona od Opštine, predlog za smenu bez reakcije\n10:59, 30. 8. 2019.\nNa predlog Agencije za borbu protiv korupcije za smenu zamenice predsednika blačke Skupštine Nevene Pešić, iz opštine i dalje nema odgovora. Pešićeva je u isto vreme obavljala tu, ali i funkciju zastupnika Humanitarne ogranizacije "Pružena ruka", kojoj je iz opštinskog budžeta dodeljeno preko 16 miliona dinara, a o sukobu interesa nije obavestila Agenciju.\nNaprednjaci opštinski časopis delili kao svoj - propaganda o trošku svih građana\n09:44, 12. 7. 2019.\nUz informator Srpske napredne stranke prošlog vikenda na pojedinim štandovima naprednjaka u Nišu građanima je deljen i časopis Opštine Medijana - MIG, čija izrada je plaćena više od pola miliona dinara parama svih građana. Dok u Medijani kažu da SNS-u nisu dali bilten kako bi ga delili, stručnjaci ocenjuju da bi Agencija za borbu protiv korupcije mogla da istraži ovaj slučaj zbog mogućeg kršenja zakona i korišćenja javnih resursa za promociju stranke.\nSaveti niških Fakulteta umetnosti, Građevinsko-arhitektonskog i Fakulteta sporta i fizičkog vaspitanja nisu smenili korumpirane dekane iako su bili u obavezi da to urade, kažu u Ministarstvu prosvete, čije službe i dalje traže rešenje. Zajedno sa Ministarstvom pravde i Agencijom za borbu protiv korupcije razmatraju šta da učine, a kažu da je posebno specifična situacija na FU zbog otpuštanja profesora Nebojše Todorovića.\nAgencija predložila smenu direktora Veterinarskog zavoda Niš, on tužio Agenciju\n13:31, 4. 7. 2019.\nZa direktora Veterinarskog instituta Niš Miloša Petrovića Agencija za borbu protiv korupcije predložila je smenu, a kao razlog navode sukob interesa jer je sam sebi isplatio honorar od 6.800 evra za koordinisanje projekta. Petrović negira da je bio u sukobu interesa, objašnjava da je koordinator postao pre nego direktor, navodi da je samo ispoštovao projektnu proceduru i da je zbog svega tužio Agenciju.\nZdravković traži i državnu i gradsku funkciju, čeka se odluka Agencije\n14:36, 7. 5. 2019.\nNovi direktor preduzeća "Aerodromi Srbije" Mihajlo Zdravković ne želi da se odrekne fotelje u Gradskom veću Niša. Tražio je da ubuduće bude i direktor i većnik i to mu je Odbor za imenovanje odobrio, ali se sada čeka saglasnost Agencije za borbu protiv korupcije.\nTužilaštvo ispituje sumnjive transakcije u Opštini Bela Palanka\n09:30, 12. 4. 2019.\nZbog sumnje da je prilikom transakcija između lokalne samouprave i belopalanačkih firmi u vlasništvu familije predsednika Opštine prekršen zakon, Više javno tužilaštvo u Nišu, u predistražnom postupku, ispituje rad prvog čoveka ove Opštine Gorana Miljkovića. Krivične prijave koje su protiv njega podneli "građani Bele Palanke" poklapaju se sa nalazom Agencije za borbu protiv korupcije o koje su se odbornici lokalne Skupštine oglušili.\nMilioni za firme rođaka predsednika Bele Palanke, Agencija traži smenu, SNS ga čuva\n16:07, 6. 3. 2019.\nDok opozicija ocenjuje da je presedan to što većina okupljena oko SNS-a u belopalanačkoj Skupštini nije smenila predsednika Opštine Gorana Miljkovića, iako je rešenje Agencije za borbu protiv korupcije o njegovoj smeni konačno, MIljković kaže da nije ni bio u sukobu interesa kada je iz opštinskog budžeta firmama supruge, brata i člana Opštinskog veća prebačeno ukupno 18 miliona dinara.\n"Građanski front": Agencija rekla da Vučić može da radi sve što poželi\n10:08, 21. 2. 2019.\nOdgovor Agencije za borbu protiv korupcije da Aleksandar Vučić ne krši zakon u kampanji “Budućnost Srbije” za "Građanski front" znači da je aktuelnom predsedniku Srbije dozvoljeno da radi sve što poželi. Najavili su i da će tražiti od Ustavnog suda ocenu ustavnosti Vučićevih postupaka.\nAgencija: Vučić ne krši zakon u kampanji “Budućnost Srbije”\n18:28, 20. 2. 2019.\nU ekspresnom odgovoru na prijavu "Građanskog fronta" da prvi čovek Srbije Aleksandar Vučić krši zakon reklamirajući kampanju predsednika na stranačkom sajtu i pritom komentariše opoziciju po svojim skupovima, Agencija za borbu protiv korupcije kaže da Vučić zakon nije prekršio.


NA GAZIMESTANU ODRŽANA OSNIVAČKA SKUPŠTINA SAVEZA ZA KOSOVO - IndeksOnline.rs\nNaslovna REGION Kosovo NA GAZIMESTANU ODRŽANA OSNIVAČKA SKUPŠTINA SAVEZA ZA KOSOVO\nNA GAZIMESTANU ODRŽANA OSNIVAČKA SKUPŠTINA SAVEZA ZA KOSOVO\nPriština –Osnivačka Skupština Saveza za Kosovo održana je danas na Gazimestanu, kraj Prištine, jer je prethodno nekoliko desetina meštana opštine Gračanica, među kojima su uglavnom bili radnici opštine Gračanica iz Srpske liste, pokušala da spreči dolazak predstavnika opozicije iz Srbije i samo konstituisanje “Saveza za Srbiju za Kosovo”.\nPredsedavajući osnivačke Skupštine Nenad Radosavljević istako je da će se članovi Saveza za Srbiju za Kosovo, pored ostalog, baviti bezbednosnim i političkim prilikama u Srbiji, sa naglaskom na prostor Kosova.\n“To je dovoljno za početak i obzirom da smo u uslovima koji ne dolikuju deomkratskim principima, mi smo prinuđeni da sednicu obavimo na jedan specifičan način. Konstituišemo Savez za Srbiju za Kosovo i Metohiju i u okviru njega koordinaciono telo, zato što država Srbija ima kordinaciono telo za jug Srbije, tako i mi imamo kordinaciono telo za Kosovo, ne kancelariju, ne bilo šta što je nižerazredno u odnosu na nekada postojeće ministarstvo”, rekao je Radosavljević, koji je odbronik u SO Leposavić.\nRada Trajković, predsednica Evropskog pokreta za Srbiju, napomenula je da su juče u četri opštine na severu Koosva održani jednopartijski izbori. Ona je ocenila da će Srbi sa Kosova osnivanjem Saveza za Srbiju za Kosovo, pokazati da ne podržavaju politiku Srpske napredne stranke i Srpske liste.\n“Ono što se silom izvede, ponižavajući sopstevni narod, želimo da prestane. To je pokušaj Vučića da zaustavi svoj pad, ali on tone u ponoru. Ovo je ono što treba Srbima sa Kosova iz dva razloga: Da pokažemo da mi ne želimo da se odvojimo od Beograda, nego upravo da sa Beogradom rešavamo stvari na način koji će ponuditi mir na ovom prostoru, a mir se sastoji u onom što se promoviše, a to je pravo pomirenje izmeđju Srba i Albanaca i definitino normalizacija”, poručila je Rada Trajković.\nOsnivačkoj Skupštini na Gazmiestanu danas su prisustvovali i Marko Jakšić iz GI SDP, te jedan od osnivača Saveza za Srbiju u Beogradu Dragan Đilas, kao i Borko Stefanović iz Levica Srbije, te članovi pokreta Dveri.\nBorko Stefanović je izrazio nadu da će Srbi sa Kosova u ovom Savezu voditi glavnu reč, zastupajući isključivo interese Srba sa Kosova.\n“Svi mi ostali ćemo stajati u istoj liniji sa vašim interesom. Ovo je veliki dan za demokratiju u Srbiji i za sve naše ljude…Za razliku od nekih aktivnosti koje su odavde kretale, koje nisu imale sjajne završetke, ovo je i dobar početak i biće još bolji završetak”, izjavio je Stefanović.\nSavez za Srbiju je aprila sa predstavnicima srpske opozicije na Kosovu najavio formiranje “Saveza za Kosovo”, koji bi uključivao političke organizacije, udruženja građana i pojedince bez obzira na njihovu političku pripadnost.\nU Gračanici međutim nezadovoljni ovakvom inicijativom.\n“To je apsurdno, to je bruka, došli su da razbiju jedinstvo našeg naroda, oni nemaju viziju, nemaju obraza…hoće da ovaj narod podele, a nama je potrebno samo jedinstvo, ništa više”, rekao je Vladica Salvić, jedan od protestanata.


Amerikanci tvrde: Rusija, praktično, ima svoju vojnu bazu u Srbiji! | Vestinet.rs\nPočetna POGLEDI\tAmerikanci tvrde: Rusija, praktično, ima svoju vojnu bazu u Srbiji!\nAmerikanci tvrde: Rusija, praktično, ima svoju vojnu bazu u Srbiji!\n„Ovo bi mogle da budu teme od interesa za Kongres s obzirom na to da se Srbija prepoznaje kao važan politički i ekonomski faktor u celokupnoj budućnosti Zapadnog Balkana, kao i zbog činjenice da su joj SAD obezbedile pomoć u značajnom iznosu. Kongres će verovatno ostati zainteresovan za razvoj srpsko-kosovskih odnosa koji bi mogli da ograničavaju blisku saradnju SAD i Beograda“, navodi se u tekstu, prenose Novosti.\nNaročito ih „bode“najavljeno otvaranje centra za popravku ruskih helikoptera u zavodu „Moma Stanojlović”, prenose Novosti.\n„Sve u svemu sporazum o kupovini oružja sa Rusijom može da poveća tenzije sa susednim državama, posebno sa Hrvatskom i Kosovom i da pokrene trku u naoružanju“, navodi se u dokumentu.\nU delu koji se odnosi na Kosovo, kako navodi list, podseća se da Srbija nastavlja da isplaćuje blizu 900 miliona spoljnog duga Kosova Pariskom i Londonskom klubu kao i EBRD-u, jer se „bivša pokrajina smatra teritorijom Srbije“, a dugovi su nastali između 1970. i 1990. godine.\n„Iako kosovska vlada nije u iluziji da će Vučić priznati nezavisnost Kosova, ipak se nada da će on možda biti spreman da napravi neku koncesiju“, navodi se u tekstu.\n„TUTNJI NA ZAPADU“: Bajdenova administracija spremila košmarni scenario za Evropu i njenu energetiku!\nAmerikagraniceKosovoRusijaSADSRBIJAvojna bazaZapadni Balkan\nMuž mi je dobar, ali srela sam bivšeg – nekad je bio RASPAD a sad je čovek i po i… NISAM ODOLELA!


srbijasport.net - Boks - Vesti\nČetvrtak, 22.11.2018 12:14\nVesti / Ostali sportovi / Boks\n16.11.2018 10:17 Tomislav Živanović 241\nBokseri Metalca iz Valjeva pobedili su u četvrtak uveče, kao gosti Radnički iz Beograda 12:4 u derbiju drugog kola Superlige Srbije. Pred punim tribinama dvorane na Crvenom krstu, Valjevci su opravdali ulogu favorita i sa dve pobede na čelu su tabele. Bodove lideru doneli su: Dušan Janjić (56 kg), Nemanja Gavrilović (60 kg), Aleksa...\n08.11.2018 16:11 Tomislav Živanović 237\nBokserska poslastica u srpskoj prestonici\nBokserska liga Srbije biće nastavljena 15. novembra, kada će u derbiju drugog kola u hali na Crvenom Krstu, snage odmeriti bokseri beogradskog Radničkog i Metalca iz Valjeva. Očekuje se da tribine budu ispunjene do poslednjeg mesta i da atmosfera bude spektakularna, kao što i zaslužuje jedan ovakav susret, velikih klubova sa velikom i...\n23.10.2018 14:57 Tomislav Živanović 299\nStartovala Bokserska liga Srbije\nBokserska liga Srbije sa šest klubova, startovala je prošle sedmice mečevima prvog kola. Derbi je odigran u četvrtak u Valjevu, gde je domaći Metalac slavio nad Loznicom - 12:4. U hali Student ispunjenoj do poslednjeg mesta vodile su se žestoke borbe u ringu, borci se nisu štedeli, a na kraju je domaća ekipa imala više sreće da se...\n22.10.2018 14:14 Tomislav Živanović 324\nSrbija dobila juniorskog prvaka Evrope u boksu\nReč je o Semizu Pinji Aličiću , juniorskom reprezentativcu u bantam kategoriji. Pinja je napravio pravu senzaciju stigavši do zlata, na nedavno održanom Prvenstvu Evrope za juniore u ruskom hradu Anapi. U borbi za pobedničko postolje, savladao je kvalitetnog rivala Radeva Jasena iz Bugarske i doneo Srbiji šampionsku titulu, nakon...\n19.10.2018 14:39 Tomislav Živanović 364\nPosle petnaest godina, na spektakularan način je u četvrtak uveče, započela bokserska liga Srbije, koju su mnogi ljubitelji ove plemenite veštine sa nestrpljenjem iščekivali. U derbiju prvog kola u Valjevu, uz televizijski prenos, domaći Metalac bio je bolji rival od Loznice i pobedio 12:4. U hali Student ispunjenoj do poslednjeg mesta vodile su se...\n17.10.2018 19:42 Tomislav Živanović 309\nDerbijem u Valjevu između Metalca i Loznice sutra, posle 15 godine pauze, ponovo startuje Bokserska liga Srbije. Meč počinje u 19 časova, uz direktan televizijski prenos na kanalu Arena sport 2. Pored ovog meča u prvom kolu će se sastati: Naissus Niš - Radnički Beograd, Vojvodina Novi Sad - Radnički Kragujevac. Na konferenciji za medije u Tržnom...\n10.10.2018 21:43 Tomislav Živanović 391\nStartuje ekipni šampionat Srbije u boksu\nBokserski savez Srbije pokrenuo je novo takmičenje Boksersku ligu Srbije, koje startuje 18. oktobra. Ekipni šampionat Srbije u boksu, sa šest timova, počinje u Valjevu duelom između domaćeg Metalca i Loznice. Pored ovog meča u prvom kolu će se sastati: Naissus Niš - Radnički Beograd, Vojvodina Novi Sad - Radnički Kragujevac....\n07.10.2018 22:55 Tomislav Živanović 357\nObeleženo 50 godina boksa u Loznici\nBokserski klub (BK) Loznica na svečan način obeležio je u subotu pola veka postojanja. Na Svečanoj akademiji u Obrazovno-kulturnom centru u Tršiću uručena su priznanja najzaslužnijim pojedincima i kolektivima koji su pomogli rad kluba. Najveće priznanje - Povelju bokserskog kluba, dobili su Grad Loznica i gradonačelnik Vidoje Petrović. Predsednik...\n27.08.2018 20:29 S.M. 1451\n"Srpski viking" na holandskom tlu\nMogu ga osporavati za skor u pobedama ali mu ne mogu osporavati srčanost. Izlazio je na megdan mnogo težim i većim borcima od sebe. Jedan od protivnika mu je bio i Dušan Džakić koji je desetak kilograma bio teži. Sve to nije predstavljalo problem Danijelu Aranđeloviću (Boyka) srčanom momku koji je zahvaljujući svojoj hrabrosti stvorio sebi negativan skor. Foto: youtube.com...\n16.02.2018 12:29 toplickevesti.com 888\nJedan je Ćure: Prokupački Muhamed Ali\nZa Bratislava Ristića popularnog Ćureta, čuveni trener još čuvenijeg boksera Muhameda Alija, Anđelo Dandi, izjavio je da bi za samo šest meseci od prokupačkog boksera napravio vrhunskog profesionalca u pero kategoriji. Bratislav Ristić Ćure u meču sa kubanskim bokserom; foto: FB profil Bratislav Ristić Kao i Muhamed Ali, Ristić je praktikovao netipičan način borbe...\n01:44 Rukomet u Jugoslaviji\n21.11.2018 FK Mladost najčešće ime u Srbiji\n21.11.2018 Nemanja Stevanović: Čeka nas paklenih 90 minuta protiv Rada\n21.11.2018 PLS: OFK Žarkovo – Metalac 1:2\n21.11.2018 PLS: Inđija - Radnički 1923 3:1\n21.11.2018 Kovačević u sastavu, povreda jača od Trifunović\n21.11.2018 Ostavite Vranješa na miru


LinkedIn je najavio da će da ukine svoju društvenu mrežu u Kini. Kompanija je kao razlog navela “izazovno operativno okruženje i veće zahteve usklađenosti u Kini“.\n“Iako smo postigli uspeh u pomaganju kineskim članovima u pronalaženju posla i ekonomskih mogućnosti, nismo pronašli isti nivo uspeha u društvenim aspektima deljenja i informisanosti”, navodi se u saopštenju LinkedIna.\nKompanija ne napušta u potpunosti Kinu. Oni planiraju da u budućnosti rade na samostalnoj aplikaciji za zapošljavanje pod nazivom InJobs, koja neće imati društveni sadržaj ili bilo koji način za deljenje objava ili članaka.\nLinkedIn se složio da se pridržava državnih ograničenja i blokira određene sadržaje kada je pokrenut u Kini u februaru 2014.\nMeđutim, neki znaci problema pojavili su se ove godine. Između ostalog, nedavno je LinkedIn stavio na crnu listu nekoliko novinarskih profila.\nU martu je kompanija sprečila nove kineske korisnike da se prijave, dok je brinula da se pridržava zakona te zemlje. Nekoliko meseci kasnije, Kina je saopštila da 105 aplikacija krši zakone o prikupljanju podataka, uključujući LinkedIn.


Borba u Drugom svetskom ratu za Palatu Albanije | Beogradske vesti\nPalata Albanije je prvi oblakoder u Beogradu izgrađen 1939.godine,a bila je i najviši oblakoder na Balkanu. Ime je dobila po istoimenoj kafani koja se nekada nalazila na tom mestu 1860.godine.\nTokom Drugog svetskog rata u Palati Albanije bio je smešten jedan od glavnih štabova nemačke okupacionih snaga ili ti organizacija Tot.Podzemlje Palate Albanija pretvoreno je u protivavionsko sklonište za visoke nemačke funkcionere.\nSavezničkim bombardovanjem Beograda tokom 1944.godine Palata Albanije je bila pogođena i pretrpela velika oštećenja. I pored oštećenja i dalje je bila utočište okupacionih snaga.\nU oslobađanju Beograda vodila se i ulična borba u kojima se svaka zgrada oslobađala od nacista,a jedna od poslednjih zgrada bila je i Palata Albanije. Na vrhu zgrade i sa prozora nemci su odbijali svaki pokušaj partizana i Crvene armije da dođu do zgrade,a u odlučno oslobađanje se krenulo 19/20.oktobra.\nZgrada visoka 53 metara sa 13 nadzemnih i četiri podzemna sprata bila je prava opasnost i kada se uđe u nju,ali prvo je trebalo onemogućiti mitraljeska gnezda koja su se nalazila na palati. Nekoliko tenkova Crvene armije gađalo je sa Terazija mitraljeska gnezda omogućujući partizanskoj grupi da uđe u zgradu iz knez Mihailove ulice. Nedugo zatim,nakon uspešnih tenkovskih paljbi po mitraljeskim gnezdima, druga partizanska grupa ušla je iz Kolarčeve ulice u Palatu Albanije gde ih je dočekala jaka odbrana nemaca. U prizemlju su vodila najteža borba jer se najveći broj nemaca koji se nalazio u Palati Albanije bio skoncentrisan u samom prizemlju.\nU zgradi je počela borba po stepeništima i stanovima što je znatno otežalo osvajanje zgrade. Na stepeništima i spratovima nalazili su se leševi kako nemaca tako i partizana. Cilj je bio vrh zgrade gde je bilo i najveće uporište nemaca ili ti mitraljeska gnezda.\nSvaki sprat je bila velika borba jer se oslobađala soba po soba,stepenik po stepenik,pa se krenulo u bacanje bombi po sobama ili bušenje zidova i stavljanje bombi koje bi rušile zidove između soba, jer su partizani u nekoliko navrata, misleći da su oslobodili sprat , krenuli na sledeći sprat a nemci bi im zapucali sa leđa.\nKada su nemci neutralisani ,Miladin Petrović iz Osme crnogorske brigade na vrh Palate Albanije okačio je zastavu kao zank oslobođenja Palate Albanije što je nekima bio znak i oslobođenja Beograda.\nPosted in BEOGRAD U DRUGOM SVETSKOM RATU, BEOGRADSKE ZANIMLJIVOSTI, ISTORIJATagged #Beogradske priče #Beogradske zanimljivosti #drugi svetski rat #Palata Albanije\nUhapšena još dvojca zbog sumnje da su učestvovali u demoliranju Beton hale\nPripadnici Ministarstva unutrašnjih pоslоva u Bеоgradu uhapsili su S. B. (1992) i А. V. (1991) zbоg pоstоjanja оsnоva sumnjе da su pоčinili krivičnо dеlо nasilničkо pоnašanjе. Оni sе sumnjičе da su prеtukli nеkоlikо ljudi i pоlоmili invеntar u jеdnоm bеоgradskоm ugоstitеljskоm оbjеktu. Pоlicija jе, pоvоdоm istоg dоgađaja, prеthоdnо uhapsila M. […]


Stranci koji ispunjavaju uslove za ulazak u BiH, propisane Zakonom o strancima, mogu ući u Bosnu i Hercegovinu uz predočenje negativnog PCR testa na virus SARS-Kov-2, koji nije stariji od 48 časova do trenutka ulaska u Bosnu i Hercegovinu\nVesna Besic | 10.09.2020\nVijeće ministara Bosne i Hercegovine donijelo je odluku o propisivanju dodatnih uslova za ulazak stranaca u Bosnu i Hercegovinu, kojom su granice BiH otvorene za sve strane državljane, pod uslovom da imaju negativan test na virus korona ne stariji od 48 sati, prenosi Anadolu Agency (AA).\nOva odluka stupa na snagu danom donošenja, a na graničnim prelazima će se primjenjivati od subote, 12. septembra u šest sati.\nVijeće ministara također je donijelo odluku o stavljanju van snage odluke o privremenom prekidu izdavanja viza u diplomatsko-konzularnim predstavništvima BiH. Time je stranim državljanima, kojima je za ulazak u BiH potrebna viza, ponovo omogućeno da predaju zahtjeve za vize, a diplomatsko-konzularnim predstavništvima BiH da nastave postupke prijema i obrade zahtjeva.\nKoronavirus PCR test Vijeće ministara BiH


Gradonačelnik čestitao Dan srpskog jedinstva, slobode i nacionalne zastave - Novosti Plus\n15 Septembra, 2021 Dragana Morača\t0 Comments\n-U danima kada slavimo jedinstvo srpskog naroda, slobodu i nacionalnu zastavu, možemo biti ponosni na veze koje Republika Srpska i Republika Srbija imaju, koje su neraskidive i čini se nikad snažnije – naveo je gradonačelnik.\nKako je istakao, granice za nas predstavljaju samo linije u atlasu, a ono što duboko povezuje naš narod sa obje strane Drine jeste bogata tradicija, vjera, jezik, pismo, ali i herojska istorija na koju možemo biti ponosni.\n-Danas želim svim Srbima da čestitam ovaj za nas važan dan, pogotovo našem narodu u rasijanju. Zajedno treba da pošaljemo poruku jedinstva i ne smijemo dozvoliti da nas neki dijele na male i velike Srbe, na one koji su ostali i one koji su otišli u svijet „trbuhom za kruhom“. Duboko vjerujem da će doći vremena kada će oni koji prave duboke podjele između našeg naroda otići u prošlost, jer Republika Srpska i Srbija su jedno, danas, sutra i zauvijek. Srećan nam Dan srpskog jedinstva, slobode i nacionalne zastave! – poručio je gradonačelnik.\n← Banjac: Baštiniti zajedništvo našeg naroda je obaveza i vječna zakletva svakog Srbina gdje god bio\nTrivić: Zaštititi jezik i pismo kao identitet naroda →